Tres detencions més, dues de reincidents, pels robatoris de nit a botigues de Manresa - Regió7 :: El Diari de la Catalunya Central\nTres detencions més, dues de reincidents, pels robatoris de nit a botigues de Manresa\nEls arrestats van ser enxampats de matinada quan actuaven a la zona de la carretera de Vic\nroger junyent 23.12.2019 | 23:21\nEl comerç del centre està preocupat per l'onada de robatoris arxiu/oscar bayona\nEl comerç del centre està preocupat per l'onada de robatoris\nLa Policia Local de Manresa i els Mossos d'Esquadra van fer tres detencions més, dilluns a la matinada, relacionades amb els robatoris nocturns que les últimes setmanes s'estan cometent en comerços del centre de Manresa.\nEn concret, la Policia Local de Manresa, va fer dues detencions mentre que els Mossos d'Esquadra en van realitzar una altra.\nL'arrestat pels Mossos d'Esquadra és un jove de 18 anys que en les últimes tres setmanes ja ha estat detingut tres vegades per la seva presumpta relació amb els robatoris d'aquestes últimes setmanes a la capital del Bages, segons han explicat fonts del mateix cos policial. Aquesta detenció es va portar a terme a la carretera de Vic després que els Mossos fossin alertats que hi havia un individu que estava forçant la porta d'un establiment. Quan van arribar al lloc dels fets, hi van trobar el jove, que va acabar detingut per un robatori en grau de temptativa.\nPer la seva banda, la Policia Local va portar a terme dues detencions la mateixa matinada de dilluns. En concret, la Policia Local va detenir dos joves, un de 18 anys i un altre de 16, veïns de Manresa i de Sant Cugat del Vallès. En el cas del major d'edat és el primer cop que l'arresten en relació amb els robatoris de Manresa, mentre que el menor ja ho ha estat més d'una vegada en les últimes setmanes, tot i que les fonts consultades no han concretat quantes.\nEn aquests dos últims casos, la Policia Local va fer les detencions després que una patrulla de la Policia Local que circulava per la car-retera de Vic va ser alertada per una persona que havia vist dos joves que intentaven obrir les portes de diferents establiments de la zona. Els agents van alertar la resta de patrulles i es va iniciar la recerca. Poc després, una altra patrulla va rebre l'avís d'una altra persona, que havia sentit un fort soroll al carrer Guimerà i a continuació va disparar-se una alarma. Tot seguit van veure dos joves que corrien en direcció a la carretera de Vic.\nUna patrulla de les que feien recerca va detectar un establiment a la carretera de Vic, a prop de la Muralla, amb la persiana metàl·lica mig apujada i, en acostar-s'hi, dos joves, que coincidien amb les descripcions facilitades, que van sortir corrent de l'interior de l'establiment i fugint per la plaça Porxada, seguits de prop pels agents que els havien vist, que van avisar la resta de patrulles i els van detenir quan arribaven al carrer Guimerà. A un se li van comissar dos rellotges, dels quals s'investiga la procedència, i un ganivet de grans dimensions.\nDimecres passat, comerciants del carrer Urgell van alertar que estaven patint una onada de robatoris als comerços de lladres que actuaven sempre de nit. Dijous, Mossos d'Esquadra i Policia Local anunciaven que des del 5 de desembre havien fet 10 detencions relacionades amb l'onada de robatoris nocturns en comerços que aquestes últimes setmanes s'està produint en comerços del centre de Manresa. D'aquells 10 detinguts, quatre ja ho havien estat més d'una vergada des del 5 de desembre passat.\nDues noves detencions pels robatoris en comerços del centre de Manresa. Fet Divers


Castella i Lleó i Navarra també han accedit a la zona de més risc | ACN\nDesprés d'entrar a la zona vermella l'1 de juliol, la incidència acumulada els últims catorze dies ha seguit creixent fins a superar els 1.000 punts, amb la qual cosa Catalunya ha entrat a la zona de risc màxim\nper Oriol Lleonart Padrell 15/07/2021 16:00h\nUn dia més, a Catalunya es registren prop de 8.000 contagis de Covid-19. Es manté la tendència negativa dels últimes jornades, i els contagis diaris ja fa dies que repercuteixen en la pressió assistencial. Les hospitalitzacions assoleixen les 1.255 i doblen les de fa una setmana —575—, i els pacients crítics també creixen. Els divuit ingressos a les UCI catalanes de les últimes vint-i-quatre hores deixen els crítics en 237.\nLa situació de la pandèmia de la Covid-19 a Catalunya és delicada. Així com els contagis, els ingressos i les morts, que tampoc s'han aturat, els indicadors es mantenen elevats. Estan en un nivell inferior al del pic de la nova onada de contagis, però multipliquen les dades de fa un mes, quan la Covid-19 semblava rematada. En aquestes circumstàncies, Catalunya és un dels epicentres de la pandèmia a Europa.\nTant és així, que el territori ha entrat a la zona de màxima alerta pels contagis al mapa de la Unió Europea sobre la Covid-19. Ho mostren les dades del Centre Europeu de Prevenció i Control de Malalties (ECDC), actualitzades i publicades aquest dijous. Quinze dies abans, l'1 de juliol, Catalunya es tenyia d'un vermell més clar després de superar els 150 casos per cada 100.000 habitants en els últims catorze dies.\nCatalunya registra una incidència acumulada els últims catorze dies de 1.015 punts\nEn aquelles dates, el president de l'Organització Mundial de la Salut a Europa alertava de la possibilitat que es precipités una nova onada de contagis. I així ha estat. Actualment, a l'equador d'un mes de juliol que ha vist créixer exponencialment els contagis, Catalunya registra 500 casos per 100.000 habitant.\nAixí, el país passa al vermell més fosc i es col·loca, juntament amb els Països Baixos, com una de les zones amb més risc de tota la Unió Europea. De fet, la incidència acumulada els darrers catorze dies és superior a 500 des del dia 4 de juliol, i avui se situa a 1.015 punts.\nEntrar en aquesta àrea de màxim risc té una conseqüència que pot tenir-ne més de retruc. Accedir al nivell més alt de perill implica que la UE recomani no viatjar al territori en qüestió. La situació també ha empitjorat a altres parts de l'estat espanyol, com Castella i Lleó i Navarra, que han entrat a la zona de màxima alerta, mentre que la resta del territori de l'Estat es manté en vermell.\nSanitat Salut Govern Català Alerta Sanitària Unió Europea


El passat 09/10/2011 es va disputar la IV CURSA BTT DE CANYELLES que va contar amb la participació de 450 corredors, el que esdevé com a record de assistència de les quatre edicions disputades i que consolida la nostra cursa com la de més participació de la comarca.\nCom ja comença a ser costum victòria de Francesc Guerra amb un temps de 1:55:55 en categoria Masculina i de Anna Bello en Fèmines amb un temps de 2:41:44, destacar també la segona posició de Joan Font actual Campió de Catalunya Élite en ruta i Sots Campió de Catalunya Contrarellotge.\nPodeu començar a descarregar les vostres fotos de la cursa mitjançant aquest enllaç: fotos\nEncara que fins a finals de setmana no les tindrem totes penjades.\nEl próxim divendres 14/10 a les 20.00 tenim confirmada la emissió d' un reportatge de la nostra cursa al programa Bike Attack al canal Sports3 de la Televisió autonòmica de Catalunya: Bike Attack\nO2sports vol agrair les felicitacions rebudes per la organització de la cursa, això ens anima a millorar i treballar amb més empenta per la edició del 2012, encara que segurament tornarem a repetir a la primavera amb la II MARXA BTT VILA DE SITGES PEL MASSIS DEL GARRAF. Us esperem ¡¡\nPodeu descarregar el track de la cursa: Track de la cursa\nAquí teniu un video de la cursa: Video


Foto: Natàlia Molinera\nDiables i Castellers visiten les escoles d’Altafulla en el marc de la Festa Major de Sant Martí\nEls liles han convocat un assaig especial aquest dimarts a les 19h a la plaça del Pou per acabar de preparar el Pilar Caminant\nLa Festa Major d’Altafulla continua escalfant motors. Tot i que encara no s’ha posat en marxa de forma oficial el programa d’actes, les activitats al municipi no s’aturen. Aquest cap de setmana, amb l’actuació de la Banda del Coche Rojo, l’actuació del Jazz Fusion Projecte, i la Trobada de Plaques de Cava; i aquesta setmana amb la visita de les diferents entitats del seguici popular als centres escolars de la vila.\nAquest dilluns ha estat el torn dels Diables a l’escola El Roquissar, qui aquest dimarts a les 3 de la tarda també visitaran l’escola La Portalada.\nQui també ha estat de visita aquest dilluns són els Castellers, que s’han presentat davant de la canalla de l’escola La Portalada, mentre que aquest dimarts es desplaçaran al Roquissar.\nAquesta, però, no serà l’única activitat dels liles per aquest dimarts en el marc de la Festa Major. La colla ha convocat un assaig especial a les 7 de la tarda a la plaça del Pou per tenir a punt per Sant Martí un dels actes més emblemàtics de la festivitat, el Pilar Caminant per les Escales. Els de Ca l’Ixart esperen amb il·lusió una diada que, segons paraules del president, David Roda, esdevé un “regal per culminar l’any i el reflex del treball fet al llarg de la temporada”.\nEls actes continuaran al llarg de la setmana, però no serà fins el dia 7 quan es doni el tret de sortida pròpiament dit a la festa. Fins el mateix dia 7, es pot demanar la samarreta de l’edició d’enguany. Els encàrrecs s’han de fer a Quart Gràfica, a través del correu electrònic quart.grafica@gmail.com, o del telèfon 977 65 03 86.\nEscolta les declaracions de Genís Cañas, un dels responsables dels Diables; i David Roda, president dels Castellers


ELS LECTORS QUE SI ESTIMEN ELS LLIBRES -334- ALBERT ESPINOSA\nd’abril 14, 2015\nEL MÓN BLAU. ESTIMA EL TEU CAOS d'Albert Espinosa\n'El món blau. Estima el teu caos' és la nova novel·la d’Albert Espinosa: una història que enllaça amb El món groc i Polseres vermelles i que tanca una trilogia de colors que parlen de vida, de lluita i de mort. Espinosa ens proposa una narració d’aventures i emocions d’un grup de joves que s’enfronten a un gran repte: rebel·lar-se contra un món que vol ordenar el seu caos.\nA través de cinc personatges, una illa i una recerca incessant per la vida, Espinosa ens torna a fer partícips del seu univers particular, amb una història que es desenvolupa en un món oníric i fantàstic, amb una arrencada contundent i un desenllaç esperançador i ple de llum.\nSIGNATURA DE LLIBRES A IGUALADA\nAlbert Espinosa signarà exemplars del seu llibre "El món blau. Estima el teu caos" aquest dijous 16 d'abril (18:30) a la Llibreria Aqualata (carrer Sant Josep 12 d’Igualada). El nou llibre d’Espinosa és publicat en català per Rosa dels Vents i en castellà a través de l’editorial Grijalbo.\nAlbert Espinosa (Barcelona, 1973). Actor, director, guionista de cine, teatre i televisió, i enginyer industrial superior químic.És creador de les pel·lícules Planta 4ª, Va a ser que nadie es perfecto, La teva vida en 65' i No em demanis que et faci un petó perquè te'l faré. És també creador i guionista de la sèrie Polseres vermelles, basada en el seu llibre El món groc i en la seva vida i lluita contra el càncer.\nCom a escriptor ha publicat les novel·les Bruixoles que busquen somriures perduts (2013), Si tu em dius vine ho deixo tot... però digue'm vine (2011), Tot el que podríem haver estat tu i jo si no fóssim tu i jo (2010) i el llibre de no ficció El món groc (2008), totes a Penguin Random House Grupo Editorial. El total de la seva obra literària s'ha publicat a més de 40 països, amb més de 1.500.000 d'exemplars venuts arreu del món.\nFont/enllaç: Editorial Rosa dels Vents / Grijalbo\nArticle/post 1198 - Vols llegir? - volsllegir.cat - Ràdio Nova\n2015 actualitat. notícies Albert Espinosa bibliobloc biblioteca Igualada Llibreria Aqualata llibres presentació signatura tardor 2015


LA CUINA DE LA MUSSOLA: de febrer 2018\nAquesta recepta és un repte que proposa la Cristina CT del blog Bufet de postres.\nEs ret homenatge a la gran cuinera Montserrat Seguí, autora del llibre Cocinar es fácil/Cuinar és senzill.\nFa molts anys que tinc aquest llibre, regal de la meva tia Encarna, que va morir ara fa uns anys i de la que guardo un bon record. Sempre que consulto aquest llibre, el meu pensament va dirigit a ella. La tia Encarna estava encantada amb la Montserrat Seguí, sempre en parlava. Va assistir a diferents cursos de cuina i sempre que hi anàvem a dinar a casa seva, ens delectava amb algun dels seus plats.\nMontserrat Seguí de Queralt, cuinera. Diplomada en l'École Cordón Bleu de París; professora de l'Escola Professional per a la Dona de la Diputació Provincial de Barcelona i, Directora i creadora de "l'Escola de Cuina Montserrat"va ser autora del llibre "Cocinar es fácil"/ "Cuinar és senzill".\nAquest llibre és un clàssic de la cuina. La seva primera edició data de l'any 1970. I ha estat el llibre de capçalera de milers de cuineres i cuiners amateurs. Les seves receptes, clàssiques i tradicionals, no veuen passar el temps, ja que estan molt ben explicades; de forma clara i planera. Un llibre que avui, encara, s'hi troba en les biblioteques i, en les llibreries. Un gran llegat per la història de la gastronomia.\nAprofitant que tenia bacallà i tots els ingredients necessaris, vaig triar aquests bunyols de bacallà. Em va fer gràcia el nom de la recepta, i vaig pensar que era un recepta bona i senzilla tal i com és la cuina que ens ha ensenyat sempre la Montserrat Seguí.\n300 g de bacallà\nPeleu, talleu i bulliu les patates. Quan faltin uns 3 o 4 minuts, afegiu el bacallà prèviament remullat, sense espines i sense pell. Un cop passat aquests minuts, retireu-lo del foc i deixeu-lo tapat uns 10 minuts aproximadament.\nXafeu les patates fins que us quedi la textura d'un puré.\nEsmicoleu el bacallà, afegiu-lo i barregeu-lo bé.\nA continuació poseu el rovell de l'ou.\ni la clara batuda a punt de neu. Saleu si fos necessari.\nFormeu una mena d'empanadilles o quadrats,(jo, en aquest cas he fet boles). Enfarineu-les bé amb força farina.\nFregiu-les en abundant oli calent.\nEmplateu-les i tireu pel damunt el julivert fregit.\nAquí teniu la textura d'aquests bunyols. Realment fàcils de fer i l'èxit està assegurat.\nPublicat per Mussola a 20:30 13 comentaris\nEtiquetes de comentaris: APERITIUS, PEIXOS, SEGONS\n2 gots de farina (200 grs)\n50 grs de mantega o margarina\nPoseu en un pot la llet, l’aigua i la mantega, poseu una mica de sal, el sucre i un sobre de sucre de vainilla.\nPoseu el pot al foc i quan comenci a bullir, tireu la farina de cop i amb el foc baix removeu fins que la massa és desprengui de les parets. Retireu-lo del foc i quan la massa és refredi una mica, afegiu els ous, d’un en un, treballant bé la massa, fins que s’absorbeixin bé.\nHeu de remenar amb moviments envolvents, intentant que entri l'aire dins de la massa. Us ha de quedar una massa homogénea.\nAmb l’ajut d’una cullera i amb el dit remullat amb oli, fregiu els bunyols amb abundant oli calent.\nElls sols s’han de girar i quan estiguin daurats poseu-los damunt d’un paper absorvent i ensucreu-los.\nNOTA: Es poden barrejar el sucre amb canyella en pols. També es poden farcir de crema, nata o xocolata\nPublicat per Mussola a 20:22 3 comentaris\nTRUITA DE BOTIFARRA D'OU AMB ALLS TENDRES\n1 botifarra d'ou\n150 grs d'alls tendres\nTalleu els alls tendres i poseu-los a la paella amb una mica d'oli, cuineu-los poc a poc per tal que no se us cremin, a continuació talleu la botifarra a rodanxes i afegiu-la a la paella juntament amb els alls, doneu-los unes quantes voltes i retireu del foc.\nBateu els ous, saleu-los i barregeu amb la botifarra i els alls. A continuació poseu tot en la paella amb una mica d'oli i feu la truita com de costum.\nNOTA: Podeu fer la truita sense el alls tendres, només amb la botifarra. Aquest plat és típic per dijous gras o dijous llarder.\nPublicat per Mussola a 15:00 5 comentaris\nEtiquetes de comentaris: OUS, PRIMERS\nCOCA DE LLARDONS AMB PASTA DE FULL\nEsteneu una de les làmines de pasta fullada, punxeu-la amb una forquilla i amb un pinzell pinteu-la amb una mica d'anís. Pinteu amb l'ou batut els extrems de la làmina i poseu la meitat del sucre repartit amb els llardons picats o esmicolats.\nEsteneu la segona làmina de pasta fullada i col·loqueu-la damunt de l'anterior procurant que coincideixin les vores. Pinteu tota la superfície amb ou batut, repartiu els pinyons i la resta del sucre i punxeu-la amb una forquilla, acabeu fent uns petits talls per tota la vora per tal de fer un acabat més bonic.\nFiqueu-la al forn a 200º C durant uns 20 minuts.\nDeixeu-la refredar i ja la teniu a punt de consumir.\nPublicat per Mussola a 15:00 4 comentaris\nEtiquetes de comentaris: DOLÇOS, PA I MASSES, POSTRES\nCOCA DE LLARDONS AMB PASTA BRISA\nAquesta recepta me la va passar la Lourdes de Cal Mateuet de Travesseres, gran cuinera i millor amiga.\nUs recomano que visiteu la seva casa rural on us hi trobareu com a casa vostra. Us deixo el link per tal que li feu una ullada:\nEsteneu la làmina de pasta brisa, punxeu-la amb una forquilla i amb un pinzell pinteu-la amb una mica d'anís. Pinteu per sobre amb l'ou batut tota la massa i poseu els llardons picats o esmicolats per sobre. A continuació repartiu els pinyons i el sucre.\nFiqueu-la al forn a 200º C fins que us quedi daurada.\nPublicat per Mussola a 15:00 2 comentaris\nCÓC o PA DE PESSIC DE LLET CALENTA\nAvui estem de celebració!!\nAvui el blog de la Glòria Mohedano, No tot són postres.... a la cuina fa públic el cóc número 100.\nLa Glòria és una gran apasionada de la cuina i millor persona.\nEns ofereix en el seu blog de No tot són postres... a la cuina, creativitat, olors, sabors i passió per la seva afició.\nVolem celebrar aquest dia amb una publicació conjunta d'una mateixa recepta amb diversos blogs de cuina.\nLi estic molt agraïda a la Glòria per la seva generositat i per demanar-me que col·labori en aquesta recepta.\nCÓC o PA DE PESSIC DE LLET CALENTA.\n220 g de mantega Cadí\nLlavors de vainilla\nPreescalfeu el forn a 180º C, calor amunt i avall.\nUnteu el motlle amb una mica de mantega i escampeu un polsim de farina per tot el motlle.\nA continuació bateu els ous i el sucre durant 5 minuts amb unes varetes. Afegiu les dues ratlladures i reserveu.\nPoseu en un cassó la llet juntament amb la mantega i les llavors de vainilla. Quan comenci a bullir, retireu-ho del foc i remeneu-ho amb les varetes. Seguidament afegiu la barreja als ous i sucre sense deixar de batre.\nPasseu la farina per un colador juntament amb el llevat i afegiu-la a la massa. Remeneu fins que s'integri tota.\nAboqueu la massa en el motlle. Colpegeu suaument contra el taulell i repetiu de nou aquest procés per tal d'eliminar les bombolles d'aire que puguin quedar a la massa.\nEnforneu a 180 º C durant 40 minuts. Baixeu la temperatura a 170 º C i continueu la cocció durant 10 minuts més.\nPassat aquest temps, feu la proba de l'escuradents. Si veieu que surt humit, deixeu-lo uns 5 minuts més a 150 ºC.\nDesmotlleu i poseu el pa de pessic en una reixa per tal que es refredi i un cop fred empolveu-lo amb sucre llustre.\nPublicat per Mussola a 7:00 4 comentaris


L'Ajuntament de Castalla defensa la figura d'Enric Valor i Vives\nAls últims dies han sigut molts els que s'han mostrat contraris a la decisió de l'Ajuntament de Mutxamel de retirar el nom de l'escriptor castellut d'una avinguda de la localitat\nGuardat en Cap, Castalla, Cultura, Lectura, Política\nTags: Diputació d'Alacant, Enric Valor\nDes de l’Ajuntament de Castalla han mostrat públicament la importància de la figura de l’escriptor Enric Valor i Vives, després que el consistori de Mutxamel (PP i Cs, i amb el suport de Vox) s’haja decidit retirar el nom de d’aquest autor castellut a una avinguda de la localitat.\nSegons argumenten des del govern de Castalla, “Enric Valor, natural de la nostra ciutat, és una insigne figura de la llengua i la literatura valencianes, i per extensió espanyoles a les que també va enriquir amb la seua obra, així com un orgull per a tots els habitants de Castalla”, i continuen dient que: “va jugar un paper cabdal en la vertebració cultural, literària i lingüística del territori. A més d’escriure nombroses novel·les i narracions, també va treballar en la normalització de la gramàtica. Durant la seua vida va guanyar nombrosos guardons. Tot aquest treball cívic el reconeixen multitud de poblacions, que han atorgat el nom d’Enric Valor a algun carrer, edifici o plaça del terme. A més, molts d’ells van ser relatats en l’extensa obra de l’escriptor castellut, especialment en l’imaginari de les Rondalles Valencianes”.\nI és que, des del consistori castellut fa temps que s’està treballant en la recuperació de la casa natal de l’escriptor, ubicada al número 24 del carrer Major. Una iniciativa que compta amb el consens de tots els grups polítics que formen l’Ajuntament de Castalla.\n“A causa d’aquests atacs injustificats i innecessaris al llegat i la figura del nostre insigne escriptor, demanem respecte per la memòria d’Enric Valor i agraïm les mostres de suport i estima que l’autor castellut ha rebut des de totes les institucions de la Comunitat Valenciana, així com de molts ciutadans. L’equip de govern durà a plenari la realització d’una declaració institucional amb l’objectiu que siga aprovada per tots els grups polítics amb representació parlamentària al nostre Consistori”, han explicat des de Castalla.\nL’Ajuntament de Castalla no ha sigut l’única institució que s’ha pronunciat al respecte, ja que el tema ha arribat fins a la Diputació. Des del grup socialista en la Diputació d’Alacant, mitjançant el seu portaveu, Toni Francés, mostra la seua preocupació pel “mimetisme de partits com el PP i Ciutadans amb la tesi de VOX. La ultradreta considera a la llengua i la cultura valenciana com un enemic. És lamentable que PP i Cs se sumen a aquesta estratègia que sols pretén confrontar”.\nSebastián Cañada és alcalde de Mutxamel, i a més, diputat provincial del PP de la Diputació d’Alacant, i Francés considera “una vergonya que un diputat provincial porte a terme aquest atac a la figura d’Enric Valor, quan els premis literaris en valencià de la Diputació porten el seu nom”. A més, l’escriptor castellut també compta amb la Medalla d’Or de la Província d’Alacant, que es va donar a títol pòstum per la Diputació d’Alacant.


febrero 2017 – La Llar\nAquesta festa va camí de convertir-se en una tradició per al divendres de carnestoltes. Com mana el rei Carnestoltes, ens disfressem i celebrem un festa per passar una estona divertida.\nEl passat dissabte 18 de febrer vam celebrar la nostra tradicional calçotada d’hivern. Vam passar una molt bona estona i vam menjar molt i molt bé! Us deixem amb unes imatges del dia.\nLa Llar compleix 25 anys\nDintre d’uns dies La Llar complirà 25 anys. 5 lustres vam passar des que l’any 1992 un grup d’afectats d’esclerosi múltiple va decidir a la ciutat de Barcelona, que s’organitzarien per començar a defensar els seus drets com a persones amb discapacitat i crear serveis dirigits a persones que com ells, patien aquesta malaltia i no obtenien cap resposta de l’administració. La Llar va començar oferint informació vers l’esclerosi, a un local molt petit, però amb molta il·lusió i moltes ganes de tirar endavant. Amb el temps es va publicar una revista amb informació per a tots els socis i sòcies, i els familiars. I a poc a poc va anar creixent amb l’ajuda de moltes persones, entitats, amb el recolzament de les administracions locals, però sobretot, amb l’empenta i la força de totes les persones afectades.


Hospitals en Windkreut - Directori - Llistat - Guia - Hospital - Alta baviera - Baviera - Alemanya - Hospitalsworldguide\nPàgina d'inici › Per país › Alemanya › Baviera › Alta baviera › Hospitals en windkreut\nHospitals en windkreut Alta baviera > Baviera > Alemanya\nSense salut, no pot tenir una bona vida, i per això és tan important quan estem malalts, busqueu ajuda immediatament. Per aquest motiu, oferim tota la informació de contacte Hospitals en Windkreut perquè pugueu calmar al moment del contacte, de manera que pugueu saber que truqueu al telèfon correcte.\nSi vostè té un símptoma estrany o signar ara mateix que mai no ha tingut, pot ser l'alerta d'alguna malaltia. Trobeu a aquesta guia hospitalària de Alemanya, tots Hospitals en Windkreut que estan més propers a la vostra adreça.\nAmb 0 habitants, Windkreut és una àrea que té hospitals de referència. Si cerqueu una de les Hospitals en Windkreut que mostra aquesta llista, podeu ingressar l'enllaç de qualsevol hospital que aparegui a la vostra cerca per trobar el vostre número de telèfon o adreça exacta.\nHospitals en Windkreut per categoria\nSi el vostre metge general li ha dirigit a un especialista que es troba en un dels hospitals públics Windkreut (Alemanya), aquí podeu saber tot sobre el vostre hospital. Trobareu el telèfon, correu electrònic, adreça i web\nEls hospitals que ofereixen tota la confiança als seus pacients poden prosperar i obtenir la confiança de totes les persones que vénen a ell o que coneixen altres persones sobre la seva forma de tenir cura de les persones. Si voleu trobar hospitals privats Windkreut (Alemanya) amb aquest nivell d'excel·lència, cerqueu-los aquí\nLlistat de hospitals pròxims a Windkreut\nKlinikum Landsberg am Lech- (Situat a 29.50 km)\nUrologische Klinik Dr Castringius Munchen Planegg- (Situat a 42.81 km)\nKliniken Ostallgäu-Kaufbeuren- (Situat a 33.23 km)\nChirurgische Klinik Seefeld- (Situat a 27.51 km)\nKlinik und Poliklinik für Hals Nasen Ohrenheilkunde Ludwig Maximilians Universität München- (Situat a 45.72 km)\nKlinikum Garmisch Partenkirchen- (Situat a 37.28 km)\nAugenzentrum Bayern- (Situat a 35.89 km)\nKlinikum Fürstenfeldbruck- (Situat a 43.72 km)\nKrankenhaus Landkreis Weilheim Schongau- (Situat a 7.97 km)\nWolfartklinik- (Situat a 43.95 km)


2 min. Barcelona 19/05/2016 00:00\n651x366 L’Amina amb la seva filla, la Safiya, en una imatge difosa ahir per l’exèrcit . / AFP L’Amina amb la seva filla, la Safiya, en una imatge difosa ahir per l’exèrcit . / AFP\nEs diu Amina Ali Nkeki i és una de les 219 noies segrestades per Boko Haram l’abril de fa dos anys. Un vigilant la va reconèixer dimarts mentre recollia llenya a la selva de Sambisa, prop de la frontera amb el Camerun, a tan sols 80 quilòmetres del lloc on va ser raptada, segons va avançar ahir la cadena britànica BBC citant activistes locals. L’Amina, que ara té 19 anys, és la primera que aconsegueix tornar a casa sana i estàlvia, després de mesos de rumors que podrien haver sigut venudes com a esclaves sexuals i repartides per diferents parts del territori com a esposes dels milicians. Però ahir Ayuba Alamson, un líder comunitari de la localitat de Chibok, va explicar que la jove sosté que el gruix de les seves companyes continuen en aquesta zona boscosa, tret de sis, que haurien mort.\nLa noia estava amb un suposat jihadista de la secta nigeriana, que es va presentar com el seu marit, i amb un nadó de quatre mesos. El vigilant va identificar l’Amina en reconèixer-la de les fotografies que es van difondre per ajudar a trobar les noies. El presumpte terrorista va quedar detingut per l’exèrcit nigerià, mentre que la noia i la seva filla Safiya van ser conduïdes fins a la capital de l’estat de Borno per rebre atenció mèdica. Posteriorment les van traslladar fins a casa seva. “Mare i filla es van fer una abraçada com mai havia vist, tan forta que les vam haver de subjectar perquè no caiguessin”, va explicar Alamson. El pare de la noia ha mort durant el llarg captiveri.\nEl cas de Chibok va donar a conèixer al món Boko Haram, la branca local de l’Estat Islàmic que pretén instaurar la xaria (llei islàmica) als estats del nord-oest del país africà . La violència i l’assetjament dels milicians ha provocat 7.000 morts i una crisi humanitària a la regió del llac Txad, amb tres milions de desplaçats. El segrest va aixecar un corrent de simpatia i solidaritat cap a les víctimes i va fer que milers de persones s’afegissin a la campanya que al crit de #BringBackOurGirls [Torneu-nos les nostres noies] en va reclamar l’alliberament. El grup jihadista té retingudes unes 2.000 dones i nenes, segons Amnistia Internacional, que a través de les supervivents relata uns captiveris sagnants.


Enric I. Canela » Quines coses ha de dir un alt càrrec » Print\nQuines coses ha de dir un alt càrrec\nPosted By Enric I. Canela On 6 setembre 2009 @ 6:25 In Articles Enric I. Canela,Recerca,Universitat | No Comments\nCal veure quants tòpics diu i quantes ensabonades fa una persona intel·ligent quan està en un govern, perd la capacitat crítica, probablement de forma voluntària. Es necessita prendre un antiemètic per dir allò que he assenyalat en vermell.\nEl secretari d’Estat de Recerca, Carlos Martínez, en el de cloenda del curs “Ciència i universitat, bases per a la superació de la crisi” , que s’ha desenvolupat a la Universitat Internacional Menéndez Pelayo, ha assegurat que la ciència és l’instrument que serà capaç d’acabar amb la crisi econòmica, encara que ha dit que necessitarà del treball de les universitats per aconseguir aquest objectiu.\nEl secretari d’Estat ha recordat l’aposta del Govern espanyol per la ciència i ha opinat que el president, José Luis Rodríguez Zapatero, no s’ha equivocat en els seus plantejaments i està donant resposta als canvis. Ha destacat la creació del Ministeri de Ciència i Innovació, que Martínez ha afirmat que està treballant en diferents programes i iniciatives per augmentar la competitivitat, en tots els camps.\nMartínez ha reconegut que per ser competitius cal el finançament, però ha indicat que en aquests anys el Govern ha incrementat en un 2,7% el pressupost en recerca, està creant una base crítica de nous científics i ha augmentat la col·laboració entre les institucions públiques i privades. A més, ha afirmat que s’ha creat un nou marc de governança, amb l’aprovació de la Llei de la Ciència i la Tecnologia, s’estan reorganitzant els organismes públics i es continuarà apostant per augmentar els recursos humans, per focalitzar les activitats i per la internacionalització de les empreses.\nHa insistit en la importància de treballar per l’excel·lència i ha demanat no acontentar-se amb seguir igual. Tot i així, ha opinat que a Espanya s’han produït extraordinaris avenços en matèria de recerca, tot i que en aquest camp s’han començat més tard, i ha recordat que el país en un dels primers del món en els treballs contra el càncer, la medicina regenerativa, la nanociència o l’estudi de les energies.\nURL to article: http://www.enriccanela.cat/index.php/2009/09/06/quines-coses-ha-de-dir-un-alt-carrec/\n El secretari d’Estat de Recerca, Carlos Martínez, en el de cloenda del curs “Ciència i universitat, bases per a la superació de la crisi”: http://www.adn.es/sociedad/20090904/NWS-1528-Investigacion-Secretario-ciencia-acabar-crisis.html


Ontinyent demana a Conselleria una reunió per estar en desacord en el lloc on es projecta un centre de menors\nInicio Valencia La Vall d'Albaida Ontinyent demana a Conselleria una reunió per estar en desacord en el...\nLa regidora de Política per a les Persones, Sayo Gandia, assenyala que la ubicació plantejada “no és l’adequada per facilitar la inclusió de menors”\nL’Ajuntament d’Ontinyent ha sol·licitat a la Conselleria d’Igualtat i Polítiques Inclusives gestionada per Mónica Oltra una reunió per tal d’abordar la possible creació per part d’una empresa privada d’un Centre de Menors en una zona residencial dels voltants de la ciutat, concretament la coneguda com Urbanització Helios.\nEs dóna així compliment a l’acord a que es va arribar dilluns en una reunió entre representants municipals i el veïnat de les urbanitzacions de Pola i Helios, els quals vénen mostrant la seua preocupació davant l’anunciada implantació d’un centre de menors, servei que ha de ser acreditat abans per la Conselleria.\nLa regidora de Política per a les Persones, Sayo Gandia, explicava que “a dita reunió volem assistir acompanyats dels representants del veïnat, perquè puguen expressar als representants de la conselleria els seus temors i dubtes davant d’aquest projecte”. La regidora explicava que des del Govern d’Ontinyent es considera que la ubicació plantejada “està molt lluny dels objectius plantejats al Pla d’Inclusió, ja que està a més de 3 quilòmetres del nucli urbà, la qual cosa dificultaria que els i les joves puguen integrar-se i realitzar activitats pròpies d’aquesta franja d’edat”.\nA més a més, afegia que l’entorn no urbanitzat de la zona, “no facilitaria tampoc les relacions externes dels menors, ja que com expressaven alguns veïns i veïnes es tracta de parcel·les tancades i sense espais verds compartits. És per aquest motiu que l’Ajuntament haguera desitjat haver consensuat amb la Conselleria un lloc més adequat i fins i tot altre tipus de recurs molt més inclusiu”, manifestava.\nTAMBIÉN TE PUEDE INTERESAR El PP de Ontinyent acusa de "demagògia" al PSPV per voler tancar la TVO per censura\nLa petició s’ha anunciat un mes després de que el PP, en un ple municipal, afirmara que la notícia de la futura instal·lació del centre d’acollida està creant “alarma i descontent” entre els veïns, especialment entre els de la urbanització on es podria ubicar. Davant esta situació els ‘populars’ van demanar que se’ls informara i se’ls permetera l’accés a l’expedient.\nArtículo anteriorL’Ajuntament de Sagunt es presentarà com acusació si es confirma el cas de corrupció de la gestió de l’aigua\nArtículo siguienteUns desconeguts posen un cartell contra la declaració de Xàtiva com a ciutat lliure d’agressions sexistes\nERO de la meitat de la plantilla de l’empresa d’ Albaida Reig Martí, ‘el rey de las camas’ en els 90\nHigueruelas se impone en el Certamen de la Diputación por delante de Ontinyent, Xirivella, Pobla de Farnals y Massalfassar


Alerten d’una estafa amb correu de l’Agència Tributària\nAlerten d’una nova estafa amb un fals e-mail de l’Agència Tributària\nHi ha diversos mètodes per comprovar si el correu que hem rebut és fals\ndiumenge, 22 de setembre 2019 - 09:39h\nFals correu de l'Agència Tributària | Oficina de Seguretat de l'Internauta\nEls casos d'estafa i d'usurpació d'identitat a través d'internet i de les xarxes socials son cada cop més freqüents. Per aquest motiu, hem d'anar amb compte amb les comunicacions que rebem. Ara, la Guàrdia Civil i l'agència de consumidors FACUA alerten d'una nova estafa amb un fals e-mail de l'Agència Tributària.\nEs tracta d'un cas de phising, és a dir, l'enviament de missatges i correus electrònics amb l'objectiu d'aconseguir les dades bancàries de l'usuari i sostreure una determinada quantitat de diners. La majoria d'aquestes comunicacions fraudulentes s'amaguen darrere la identitat d'organismes oficials, bancs i grans empreses per guanyar-se la confiança de l'usuari.\nEl fals correu de l'Agència Tributària\n«Benvolgut contribuent: Enviem aquest e-mail per donar a conèixer el següent: Després de l'últim càlcul sobre les activitats fiscals, hem decidit que li correspon un reemborsament per valor de 948,12 euros», comença el fals correu electrònic.\nDesprés, es demana a l'usuari que ompli un formulari amb una sèrie de dades personals i fiscals: «Per rebre aquest reemborsament, completar i enviar el formulari de l'impost a tornar. Polsar aquí per accedir al contrareemborsament». Malgrat que pugui semblar creïble, en cap cas hem d'omplir el formulari i menys donar les nostres dades.\n¿Com saber si es tracta d'una estafa?\nL'Agència Tributària assegura que mai demanen informació personal o fiscal a través de correus electrònics i menys el pagament d'algun servei. Qualsevol gestió o pagament s'ha de realitzar al portal web de l'organisme. D'altra banda, hi ha diversos mètodes per detectar si estem sent víctimes d'una estafa:\nEn primer lloc, comprovem si els enllaços que apareixen al missatge siguin oficials i a la barra de direcció web surti el protocol de seguretat https.\nCom assenyalen els mateixos organismes oficials, sempre es dirigeixen a l'usuari amb el nom o el DNI.\nD'altra banda, en cas de sospita, hem d'anar als perfils oficials de xarxes socials per comprovar si hi ha alguna alerta d'estafa.\nTambé podem comprovar l'adreça de correu electrònic del remitent, especialment la part de després de l'arrova.\nEls Mossos alerten d'una nova estafa telefònica per robar les dades bancàries\nL'Organització de Consumidors i Usuaris alerta d'una estafa per robar dades a través de WhatsApp


Odiló Planàs, monjo i organista - Regió7\nEl 22 de juliol del 2011, avui fa deu anys, va morir el germà Odiló Planàs, monjo de Montserrat, gran violoncel·lista i organista.\nNascut a Barcelona el 12 de setembre del 1925, Josep Planàs (el seu nom de baptisme) era fill del violoncel·lista Antoni Planàs i net del compositor Miquel Planàs. El petit Josep ingressà a l’Escolania el 31 de març del 1939, tot formant part del primer grup d’escolans que ingressava a Montserrat després de la guerra, entre els quals hi havia també el petit Joan Just, el futur abat, Cassià M. Just. Aquest grup de nens havia estat preparat a l’Orfeó Català pel P. Anselm Ferrer, monjo de Montserrat, per tal de recomençar el cant de l’Escolania, després de l’absència obligada per la guerra del 1936. El seu pas per l’Escolania (com digué el P. Joan Carles Elvira en el funeral del germà Odiló), «li oferí l’oportunitat de descobrir la vida monàstica, no a través dels llibres, sinó d’uns trobaments personals». El germà Odiló considerava el seu pas per l’Escolania «com una gràcia del cel, una gràcia de la Mare de Déu, jo que havia perdut la mare», quan el petit Josep tenia 11 anys. Per a ell l’estada a l’Escolania va ser com «un trampolí per fer un salt més gran i entrar al monestir, ara com a monjo».\nAl poc temps de deixar l’Escolania, Josep Planàs ingressà a Montserrat, l’1 d’octubre del 1941, per ser monjo. El germà Odiló va fer la professió simple el 4 de setembre del 1943 i la perpètua el 30 d’octubre del 1947.\nEl 1961 el germà Odiló anà a París a ampliar estudis de composició i el 1973 va fer estudis de solfeig, harmonia, piano i direcció musical. També estudià violoncel amb el mestre Lluís Millet. Va col·laborar estretament amb el P. Ireneu Segarra, director de l’Escolania en diverses tasques.\nDel 1947 al 1988, el germà Odiló va ser professor de solfeig i piano; des del 1952, professor de violoncel, i des del 1960, organista del santuari. A partir de la reforma litúrgica del Concili Vaticà II, el germà Odiló va compondre un gran nombre de melodies per al cant litúrgic en català i en castellà i també la música d’una quarantena de goigs. És autor de diversos llibres de cant, així com d’un mètode d’iniciació al violoncel i de diverses obres corals i instrumentals per a orgue.\nEl germà Odiló va col·laborar com a professor en les Trobades d’Animadors de Cant per a la Litúrgia de Montserrat i en les Trobades d’Organistes d’Església.\nBon pedagog, el germà Odiló Planàs, que dedicà tota la seva vida a l’ensenyament musical a l’Escolania, tenia molt d’interès, com deia ell mateix, «que els nois es formessin bé musicalment» i per això tenia molt en compte les possibilitats musicals de cada escolà.\nFidel a la pregària i apassionat per la música, el germà Odiló va ser un monjo humil, senzill i ple de bondat.


Ràtio de rendibilitat\nLes ràtios de rendibilitat són un conjunt de mesuraments que s’utilitzen per determinar la capacitat d’una empresa de crear ingressos. Aquestes ràtios es consideren favorables quan milloren sobre una línia de tendència o són comparativament millors que els resultats dels competidors. Les ràtios de rendibilitat es deriven d’una comparació d’ingressos amb diferències d’agrupacions de despeses dins del compte de pèrdues i guanys. Les principals proporcions són les següents:\nRàtio de marge de contribució. Resta de les vendes totes les despeses variables del compte de pèrdues i guanys i, a continuació, divideix el resultat per vendes. S'utilitza per determinar la proporció de vendes encara disponibles després de tots els costos variables per pagar els costos fixos i generar beneficis. S’utilitza per a l’anàlisi d’equilibris.\nRàtio de benefici brut. Resta de les vendes tots els costos relacionats amb el cost dels béns venuts al compte de pèrdues i guanys i, a continuació, divideix el resultat per vendes. S’utilitza per determinar la proporció de vendes encara disponibles després de vendre béns i serveis per pagar els costos de venda i administratius i generar beneficis. Aquesta ràtio inclou l'assignació de costos fixos al cost dels béns venuts, de manera que el resultat tendeix a produir un percentatge menor que la ràtio de marge de contribució.\nRàtio de benefici net. Resta de les vendes totes les despeses del compte de pèrdues i guanys i, a continuació, divideix el resultat per vendes. S'utilitza per determinar l'import net dels beneficis generats en un període d'informe, net dels impostos sobre la renda. Si s’utilitza la base comptable de meritació, això pot donar lloc a una xifra diferent del que indicarien els fluxos d’efectiu, a causa de la meritació de despeses que encara no s’han produït.\nUna classe diferent de ràtios de rendibilitat compara els resultats que figuren al compte de pèrdues i guanys amb la informació del balanç. L'objectiu d'aquestes mesures és examinar l'eficiència amb què la direcció pot produir beneficis, en comparació amb la quantitat de recursos propis o actius al seu abast. Si el resultat d’aquestes mesures és elevat, implica que s’ha minimitzat l’ús de recursos. Les principals proporcions d’aquesta categoria són:\nLa rendibilitat sobre actius. Divideix els beneficis nets per l'import total dels actius del balanç. El mesurament es pot millorar utilitzant una política de crèdit ajustada per reduir la quantitat de comptes a cobrar, un sistema de producció just a temps per reduir l'inventari i venent actius fixos que poques vegades s'utilitzen. El resultat varia segons la indústria, ja que algunes indústries requereixen molt més actius que d’altres.\nRendibilitat del patrimoni net. Divideix els beneficis nets per l'import total del patrimoni net del balanç. El mesurament es pot millorar finançant una part més gran de les operacions amb el deute i utilitzant el deute per recuperar accions, minimitzant així l’ús del patrimoni net. Fer-ho pot ser arriscat si una empresa no experimenta fluxos d’efectiu prou consistents per pagar el deute.\nQuan s’utilitzen ràtios de rendibilitat, el millor és comparar els resultats d’una empresa del període actual amb els resultats del mateix període de l’any anterior. La raó és que moltes organitzacions tenen vendes estacionals, cosa que fa que les seves ràtios de rendibilitat variï considerablement al llarg d’un any.


La UVic a la fira de l'Ensenyament de Montpeller | L'apunt\nLa UVic a la fira de l'Ensenyament de Montpeller\nLa UVic-UCC va participar a la fira online Salon virtuel de l’Enseignement Supérieur de Montpellier. Els dies 14, 15 i 16 de gener, un equip format per membres de l’Àrea de Màrqueting i de la Unitat de Programes Internacionals, van estar connectats per tal de donar a conèixer al públic francès l’oferta de graus, principalment de l’àmbit de la salut.\nDurant els tres dies van entrar a l’estand virtual de la UVic més de 300 persones que van poder visualitzar vídeos específics, descarregar-se catàlegs, fer preguntes a través d’un xat en directe o bé concertar una atenció personalitzada online. El portal de la Fira de Montpeller quedarà encara obert fins al dia 24 de gener, de manera que els futurs estudiants francesos podran continuar consultant la informació o contactant amb la UVic.\nA final de mes tindrà lloc la segona fira online a França amb la participació de la UVic. En aquest cas, seran els estudiants de la regió d’Occitània que podran visitar l’estand de la Universitat al Salon virtuel des Études Supérieures en Région Occitanie.


Francès II | Educació Social... des dels inicis\nCompte!Per a inscriure-us en aquest curs cal que hagueu aprovat Idioma modern I: Francès.\nAmb Idioma modern II: Francès (IMII) completeu un itinerari d’aprenentatge que heu iniciat amb Idioma modern I: Francès, i que us garantirà un bon nivell de competència en el francès com a llengua estrangera, el nivell B2, segons la normativa del marc europeu comú de referència per a les Llengües (MECR), en el marc del títol al qual aspireu. Durant aquest segon semestre consolidareu els coneixements lingüístics.\nPenseu que com més practiqueu més assolireu la fluïdesa necessària: el material a partir del qual treballareu s’ha concebut expressament per a aquest objectiu i en podeu disposar directament en el web: a l’aula, en línia i descarregant-lo. La formació es distribueix en 6 unitats. Podeu adequar el treball de cada unitat al vostre ritme. Veureu que disposeu de 15 dies com a mínim per a fer cada unitat. Organitzeu-vos en sessions de treball d’1 a 2 hores, durant les quals fareu un conjunt d’activitats, sempre de manera metòdica i progressiva.\nL’objectiu general del curs és permetre-us aprofundir els coneixements de la llengua i de la cultura francòfones i d’assolir el nivell B2 del marc europeu comú de referència per a les llengües europees (MECR) i alhora preparar-vos per a les proves del DELF B1 i B2, i d’accés al DALF si us hi voleu presentar. El DELF és el títol oficial que lliura el Ministeri d’Ensenyament de França. Certifica les competències dels qui coneixen el francès com a llengua estrangera. El DELF es compon de 4 títols independents (A1, A2, B1, B2), que corresponen als quatre nivells del MECR. Si us cal més informació, poseu-vos en contacte amb el vostre professor.\nD’acord amb els objectius, el curs s’organitza en un total de 6 unitats didàctiques. Per a cada unitat, haureu de fer activitats obligatòries, escrites i orals. Les activitats seran la base principal de la nota que tindreu en l’avaluació contínua. A cada unitat hi ha els elements següents.\n– Activitats de comprensió oral (Écoutez)\n– Activitats d’expressió escrita (Écrivez)\n– Activitats de gramàtica ( Grammaire)\nSón activitats basades en exercicis d’autocorrecció i exercicis que l’estudiant ha de lliurar al professor perquè els corregeixi i avaluï. També hi ha activitats que s’han de fer a l’aula, al fòrum, al LANGblog, a Wikispaces o Skype, entre d’altres espais.\nHeu de saber, també, que us podeu baixar el material en línia al vostre disc dur, des de la icona «Sauver», que és a baix a la dreta de la segona pàgina. Hi trobareu les instruccions.\nA més a més, a l’espai de Recursos, trobareu enllaços que us dirigiran a diferents webs on podreu trobar tant informació lingüística com cultural: webs de conjugació verbal, gramàtica, traducció, civilització, diccionaris, etc.\nTambé treballareu en altres espais de l’aula com l’audioblog LANGblog, o a Wikispaces, i fareu servir l’eina de telefonia gratuïta Skype.\nIMPORTANT: Caldrà que disposeu d’uns auriculars amb micròfon i d’una càmera web per a poder escoltar els continguts orals i gravar els exercicis orals.\nEls estudiants d’Idioma modern II: Francès que hagin obtingut una qualificació d’AC de A, B o C+ s’hauran de presentar, obligatòriament,a la prova de validació per a confirmar la qualificació obtinguda.\nEs tracta d’una prova escrita, de 45 minuts com a màxim, durant la qual hauran de redactar un petit text amb una extensió mínima de 200 paraules i màxima de 350. Amb la correcció, el professor compararà el nivell de francès i el contingut de les redaccions amb la feina que cada estudiant li hagi enviat durant el semestre.


OPINIÓ l Qüestió de prioritats - TDB Actualitat\nOPINIÓ l Qüestió de prioritats\nAquesta pandèmia ens farà millors com a societat, deien. En els moments més durs del confinament, molta gent va arribar a pensar que això podia ser veritat, i raons no ens faltaven per creure-ho. El fet, però, és que la nova normalitat (o fase de represa, o el que sigui) no ens ha deslliurat d’alguns vicis anteriors a l’estat d’alarma. I si no ho creuen, només cal fixar-se en els “constructius” debats polítics que ens regalen bona part dels nostres representants a banda i banda de l’Ebre.\nAixí i tot, sí que crec que la Covid-19 canviarà el món més que qualsevol altre esdeveniment històric que els meus gairebé trenta-cinc anys hagin pogut veure. Sí, ja sé que en les últimes tres dècades i mitja han passat moltes coses, però cap ha condicionat tant la vida de tanta població al món com aquesta pandèmia.\nL’escriptor israelià David Grossman apuntava en un article al diari Ara del 21 de març (“Tots formen un sol teixit humà contagiós”) que per a molta gent la pandèmia pot ser “el fet crucial que doni forma a la continuació de la seva vida”. Nous valors, nous objectius, noves prioritats. El confinament ens ha posat davant del mirall i ens hem fet preguntes, i també li hem donat més valor a allò que tenim: els moments que passem en família, cervesa i braves en una terrassa, els amics que viuen lluny i amb els quals hem parlat més que mai per obra i gràcia de Zoom o de Jitsi, o simplement passar una estona a la platja abans de l’arribada massiva de turistes i habitants de segones residències.\nEn el meu cas, fins i tot vaig sortir a córrer per primer cop en la darrera dècada (sense exagerar). Amb el pas de les setmanes i els mesos, segurament acabarem tornant a la normalitat més o menys com l’enteníem. El repte serà que la represa de la rutina no engoleixi totes aquelles coses bones que durant els últims mesos hem recordat que teníem.


ingestió d'aliments per proporcionar a tots els organismes les seves necessitats nutritives o medicinals\nL'alimentació consisteix en l'obtenció, preparació i ingestió dels aliments. La nutrició és el procés mitjançant el qual els aliments ingerits es transformen i s'assimilen, és a dir, s'incorporen a l'organisme dels éssers vius. Per extensió, s'anomena alimentació el subministrament d'energia o primeres matèries necessàries per al funcionament de certes màquines.\nEls éssers vius necessitem, a més de l'aigua, que és vital, una variada i equilibrada alimentació que és fonamental per a la vida. Una dieta correcta ha de contenir quantitats adequades de proteïnes, lípids, glúcids, vitamines i minerals. La base d'una bona nutrició rau en l'equilibri, la varietat i la moderació de la nostra alimentació. Però l'alimentació moderna urbana és molt sovint desequilibrada, desestructurada i se sol ajuntar amb una vida cada vegada més sedentària.\nJa des de fa 2400 anys, es coneixia la relació entre l'alimentació i la salut: Hipòcrates deia que «la nostra alimentació és la nostra medicina». És ben sabut que els factors alimentaris estan associats a malalties com la diabetis, l'osteoporosi, l'obesitat i d'altres. La ingesta de massa àcids grassos saturats i colesterol pot provocar arterioesclerosi. En contrapartida, al segle xx es va demostrar el vincle que hi ha entre les mancances alimentàries i les malalties greus. Aquestes diferents formes de malnutrició segueixen sent, encara ara, problemes de salut pública.\nAlgunes cases tenen una cuina separada o una cuina exterior per preparar les menjades, i moltes també tenen un menjador o una altra àrea per als àpats. La majoria de societats també tenen restaurants perquè la gent pugui menjar quan per exemple són fora de casa, quan els falti temps per fer el menjar o quan vulguin fer una celebració. La majoria de persones mengen seguint una mateixa rutina que es divideix en dos o tres àpats diaris, entre els quals se solen consumir aperitius, és a dir petites quantitats de menjar. El tema del menjar saludable sempre ha estat un tema preocupant per a totes les cultures. Entre altres pràctiques, la dieta, el vegetarianisme i d'altres són tècniques utilitzades per la gent per a allargar la vida i tenir més bona salut. Algunes religions promouen el vegetarianisme, ja que consideren incorrecte consumir animals. Alguns destacats nutricionistes creuen que en lloc de fer tres àpats al dia és més aconsellable fer-ne cinc de més lleugers. Això facilita una millor digestió, facilita a l'intestí prim el dipòsit de residus, etc. Tanmateix, alguns psicòlegs de la Yale Medical School han arribat a la conclusió que els pacients amb obesitat compulsiva (Binge Eating Disorder, en anglès) que fan tres àpats al dia pesen menys que aquells que en fan més (quatre o cinc). Cal dir, també, que és una llegenda urbana manifestar que menjar ràpid engreixa. Diferents estudis han refutat aquesta teoria.\nUn trastorn alimentari és una obsessió per menjar, o no menjar, de tal manera que pertorba la salut mental i física. Els trastorns alimentaris més comuns són l'anorèxia nerviosa i la bulímia nerviosa. Tots aquests trastorns poden portar a malalties llargues que poden fins i tot causar la mort.\nMassa sal fa pujar la tensió —és a dir, la pressió de la sang— i produir malalties de l'aparell circulatori, que és el que s'encarrega de fer arribar la sang a tot el cos.\nLa quantitat màxima de sal diària seria d'uns 5 grams. Habitualment, una dieta normal pot portar-ne 10 grams. Aniria bé acostumar-nos a posar menys sal als aliments. I el sucre té moltes calories.\nQuan s'ingereixen més calories de les que es gasten, les que sobren s'acumulen en l'organisme en forma de greix, i produeixen obesitat.\nVitamina A: en porten les pastanagues, la llet, els ous, el fetge... Si en falta, pot haver-hi problemes de visió i problemes a la pell. és una vitamina liposoluble; ajuda a la formació i manteniment de dents sanes, teixits tous i ossis, de les membranes mucoses i de la pell.\nVitamina B: n'hi ha en els cereals, els llegums, la llet, els ous, les verdures, la carn i el peix. Quan en falta hi ha dificultats de creixement, anèmia i algunes altres malalties. Les vitamines del grup B són micronutrients hidrosolubles i actuen de forma col·lectiva, perquè —tot i que cadascuna fa una funció específica— les seves accions es complementen. Totes elles, d'una o altra manera, ajuden a metabolitzar els greixos, els carbohidrats, els sucres i les proteïnes.\nObtingut de «https://ca.wikipedia.org/w/index.php?title=Alimentació&oldid=29049848»\nDarrera modificació: 31 des 2021 a les 16:00


Documenta Balear és l'editorial que s'ha encarregat de la publicació, que aquest dijous es presenta a Palma a les 20 hores a Llibres Ramon Llull\nPep Toni Bauçà, autor d'Els dies oblidats' FRÀNIA GUASP\nPalmaIntriga, misteri i tot allò que, a vegades, costa d'explicar en paraules, el món ocult, tot allò que no es veu. Aquesta és la base del llibre de relats Els dies oblidats, que publica l'editorial Documenta Balear. L'autor és l'escriptor de Campos Pep Toni Bauçà, que firma les novel·les L'ombra a l'abisme, El destí il·luminat i El darrer alè de l'ànima. En aquesta ocasió, presenta vuit relats escrits entre l'any 2011 i el 2017, tots de temàtiques diferents però amb un rerefons enigmàtic. "Sempre m’ha apassionat el que és desconegut, el que no podem tocar amb les mans, el que costa de contar, els misteris… És natural, per tant, que els relats tinguin aquest punt místic i diverses interpretacions". Aquest dijous, 22 d’octubre, serà a Palma per presentar l'obra a Llibres Ramon Llull (20 hores), on estarà acompanyat per l'escriptora Caterina Cortès.\nEls finals i les interpretacions obertes també són pròpies dels relats de Bauçà. "M'agrada que la gent no tingui clar què està passant i que ho interpreti a la seva manera", diu. En alguna d’aquestes històries els personatges senten veus, i fins que el lector no arriba al final de la narració no sap si són reals, si és el subconscient del personatge o la seva imaginació. És aquest el joc que cerca, amb la seva escriptura, l'autor d'Els dies oblidats.\nUn dels trets més característics del títol és que, abans de l’inici de cada història, el campaner dedica unes línies a contextualitzar el lector. Explica, per exemple, d'on neix el relat, què o qui l'ha inspirat. A vegades és només una imatge, altres una anècdota d'algun conegut, o també una experiència pròpia. Un exercici interessant per veure el procés d'una idea: des del primer esbós, la primera paraula, fins a una història amb tots els seus elements.\n"Com a lector, moltes vegades llegesc i m’interessa saber d’on ha sortit el que m’estan explicant. Crec que és una cosa que també interessa a molta gent. A mi, amb les altres novel·les, m’han demanat per la idea, pel principi de tot. Vaig trobar interessant i original afegir aquest recurs a Els dies oblidats", explica l'escriptor, que va començar a escriure a 35 anys, l’any 2009. "Sempre he estat lector, però tampoc em consider d’aquelles persones que devoren llibres. Feia temps que tenia al cap la història de L'ombra de l’abisme, i em vaig comprar un ordinador, perquè llavors encara no en tenia, i em vaig posar a escriure. La vaig mostrar al meu cercle més proper i les impressions em van encoratjar a mostrar-la a editorials". Finalment, es va publicar l’any 2011.\nAls relats, per l'ambient que suggereixen i pel lèxic que hi utilitza l'autor, és notori el tarannà rural de Bauçà, un escenari que, de fet, acompanya prou bé les històries d’intriga. "Crec que escrivim segons el que tenim més a prop, a partir d’allò que ens és més familiar. És inevitable que es vegi que m’agrada el camp i estar foravila", diu mentre, des de l'altre fil del telèfon, se senten gallines.\nTot i que no és un llibre de relats de terror, que reconeix que no li agraden, les històries que conta tampoc són amables. El títol del llibre, de fet, fa referència a aquells dies que "volem oblidar, o que voldríem que no haguessin existit mai". En definitiva, Bauçà presenta un calidoscopi de relats, ben diferents entre si, però amb una bona dosi de misteri a cada pàgina.\nliteratura presentació llibres


Un pare de Blanes denuncia que la seva exparella té «segrestada» la seva filla de 8 anys a Rússia - Diari de Girona\nUn pare de Blanes denuncia que la seva exparella té «segrestada» la seva filla de 8 anys a Rússia\nAssegura que no veu la nena des del gener i carrega contra els jutjats perquè ja els va advertir de les intencions de la mare\n22·10·16 | 17:48\nUn pare de Blanes assegura que la seva exparella té segrestada la seva filla de 8 anys a Sant Petersburg (Rússia) des del passat mes de setembre. Carlos Salgado diu que la dona es va emportar la nena el dia abans del judici, on s'havia de determinar la custòdia de la nena, i que estava fixat pel dia 13 de setembre. Salgado va més enllà, i assegura que no pot veure la seva filla des del gener passat, "per l'incompliment continuat de la mare de la nena en el règim de visites que estava fixat". Aquest règim, segons el pare, li permetia veure la nena la meitat del temps, i fixava una pensió que assegura que "no ha deixat de pagar en cap moment". Amb tot, Salgado ha carregat contra els jutjats perquè no li van fer cas quan, alertat per les intencions de la mare, va demanar que prohibissin la sortida del país de la nena. A més, el pare de la criatura diu que en cap moment va autoritzar que se li fes el passaport a la nena.\nUn home de 48 anys d'origen argentí i resident a Blanes assegura que la seva exparella, una dona russa de 45, s'ha emportat per la força la filla que tenen en comú i que ara té 8 anys.\nSegons Carlos Salgado, la mare va anar reduint el règim de visites progressivament fins que va apartar-lo totalment de la nena.\nL'acord de separació fixava que Elmira. K. se'n faria càrrec els dilluns i dimarts, i el pare els dimecres i dijous. El divendres correspondria a qui tingués la custòdia el cap de setmana. A més també preveia que el pare passés una pensió a la dona.\nSegons Salgado, la mare no va respectar en cap moment aquest acord i des de gener no té cap contacte amb la nena. De fet, el pare assegura que la Elmira. K. no la portava a l'escola els dimecres i dijous, perquè així el pare no la pogués recollir, en tant que li tocava la custòdia.\nSalgado a més critica els òrgans judicials ja que en diverses ocasions va denunciar quines eren les intencions de la mare, però "no van fer-hi res". Segons el pare, va demanar en repetides vegades que no es permetés la sortida del país de la nena, però els jutjats de Blanes no en va fer cas. Salgado diu que ha presentat diverses denúncies, que recull en el blog d'internet 'carodisalgado.com', on alerta dels plans de la mare de marxar al seu país i endur-se la nena. A més també assegura que en cap cas va autoritzar que es fes el passaport de la petita.\nEl pare explica que la seva exparella també intentava manipular la nena fent-li creure que la germana de Salgado era "una mala persona". De fet, aquest va ser el motiu, segons explica el pare, perquè la mare impedís que la seva filla anés de viatge amb Salgado i la germana d'aquest, a Itàlia. "Aquesta disputa va ser la causa de totes les denúncies posteriors", diu el pare.\nLa investigació dels mossos\nEl judici per la custòdia de la nena es va celebrar el passat 19 d'octubre sense la presència de la mare, que tampoc s'havia presentat a les dues citacions anteriors. La primera de les vistes, estava fixada per el dia 13 de setembre. Després d'una investigació, els mossos van saber que la mare havia agafat un vol cap a Roma el dia 12, just abans del judici. Segons ha explicat Salgado la policia es va posar en contacte amb un home vinculat a la mare que va ser qui va comunicar que la dona estava a Rússia amb la nena.\nAmb tot, els mossos ja han fet saber que ara ha de ser el jutjat d'Arenys de Mar qui es faci càrrec de la situació. Salgado ja ha començat a reunir tota la informació necessària per presentar-la davant el jutge i aquest faci el requeriment que correspongui.\nSalgado ha explicat que ara per ara ja ha perdut l'esperança de poder recuperar la seva filla. "He parlat amb gent que li ha passat el mateix, i ja m'han dit que em faci a la idea que no tornaré a veure la nena", comenta el pare. El motiu, segons ell, és que Rússia és un país especialment difícil en aquestes qüestions i "sempre donen la custòdia a la mare". A més Salgado recorda que ell és estranger i que "Rússia sempre es posarà a favor d'un nacional".\nTot i les dificultats, el pare diu que continuarà fent "el que calgui" per recuperar la seva filla. En aquest sentit assegurant que ja està preparant el requeriment per fer arribar a les autoritats russes on explica quina és la seva situació.\nAcusen el govern de Caldes «d’obrir la porta a un contenciós» per la moratòria al parc de camions\nclara julià. caldes de malavella\nLloret de Mar vol recuperar la gestió de l’aigua potable de dues urbanitzacions\nUnes 250 persones es manifesten a Lloret de Mar pel bloqueig de convenis\nj.c. lloret de mar


Per què contractar una assegurança d'hospitalització? | Interès Mutu\nL’assegurança d’hospitalització permet disposar d’una indemnització econòmica diària que pot ajudar-te a tu i als teus a fer front a les necessitats que sorgeixen quan has de ser ingressat en un centre hospitalari. Quins avantatges t’ofereix?\nQuè és una assegurança d’hospitalització?\nL’assegurança d’hospitalització garanteix una indemnització econòmica per cada dia que el beneficiari de l’assegurança hagi de romandre a l’hospital, amb l’objectiu d’ajudar a fer front a una possible disminució dels ingressos de treball mentre s’està hospitalitzat i a reduir l’impacte de les despeses addicionals no previstes que sorgeixen d’aquesta situació.\nContractar una assegurança d’hospitalització ofereix una protecció econòmica per cobrir les nostres despeses habituals i altres despeses extres, ja siguin mèdiques o de qualsevol altre tipus, mentre estem ingressats.\nPer exemple, estar hospitalitzat i no poder exercir l’activitat laboral suposa per a molts treballadors, com ara els autònoms, una privació o una disminució d’ingressos que pot originar problemes financers importants. Comptar amb una assegurança d’hospitalització suposa una ajuda extra per cobrir les nostres despeses quan no podem treballar.\nO quan en la família un dels progenitors ha d’estar hospitalitzat, la indemnització diària ajuda a cobrir les despeses derivades, com ara el trasllat dels familiars, el pàrquing, la contractació d’una persona que tingui cura dels nens o els menjars fora de casa.\nMútua General de Catalunya t’ofereix una assegurança d’hospitalització\nL’assegurança I-S Hospitalització de la Mútua General de Catalunya t’assegura una indemnització per hospitalització en qualsevol centre, ja sigui privat o de la Seguretat Social.


webinar – El TEB\nPosts Tagged / webinar\nentitats, suport informatic, tecnologia, webinar, xarxanet.org\tComentaris: 0\nDes del Teb col·laborem activament amb el portal d’associacionisme i voluntariat xarxanet.org i ens encarreguem del suport tecnològic gratuït a entitats. Juntament amb les altres entitats que realitzen assessorament, posem en marxa un segon cicle de webinars. La Llei de Transparència, el finançament privat, la gestió del voluntariat, la comunicació associativa i el SEO seran\nEl Teb col·labora activament amb el portal d’associacionisme i voluntariat xarxanet.org. Entre altres, ens encarreguem del suport tecnològic gratuït a entitats. Ara, a través de Xarxanet – Tecnologia, organitzem un cicle de webinars (conferències online) sobre diferents eines que poden millorar la gestió de les entitats sense afany de lucre. Si treballes a una associació\nContinua llegint… Piulem\tTuits de @jovesteb


1. LA DIMENSIÓ URBANA DE LA UE: ESTAT DE LA QÜESTIÓ 30 novembre de 2020 Eloi Juvillà Ballester\n2. 2 L'aplicació d'una política de desenvolupament holístic i integrat. Atenció especial als barris desfavorits. L'EVOLUCIÓDELADIMENSIÓURBANADELAPOLÍTICADELAUE La Carta de Leipzig Regeneració Urbana Integral: Una resposta multisectorial. Integració de tots els agents. Equilibri interurbà, cohesió de la ciutat Declaració de Toledo La metodologia de planificació integral s’exten a TOTA la planificació urbana. Nou concepte de Àrea Funcional Urbana Agenda Urbana de la UE Esquema basat en la publicació “Handbook for Sustainable Urban Development Strategies\n3. • Habitatge assequible • Mobilitat i contaminació • La nova prestació de serveis • La salut urbana • La segregació social i la polarització. • L’envelliment i els impactes en els serveis i la ciutat • La petjada ambiental • L’acció pel Clima • Disminució i envelliment de la població urbana. • El canvi haurà de tenir lloc dins de el teixit urbà preexistent. • Ús de la tecnologia i la innovació. • La fi del monopoli del vehicle privat. • Persisteixen els problemes amb l’habitatge, el canvi climàtic • Creix el compromís ciutadà • L’espai públic i la renaturalització de les ciutats • La Tecnologia: Millora dels serveis, de la interació amb la ciutadania i reducció impacte ambiental. • Les ciutats com a centres d’innovació. • La ciutat dels ciutadans, la cocreació. • La governança urbana en el desenvolupament global • La ciutat resilient, avaluar, planificar i actuar. 3 ELFUTURDELESCIUTATS El FUTUR DE LES CIUTATS TENDÈNCIES REPTES OPORTUNITATS JOINT RESEARCH CENTER El centre de recerca de la Comissió europea\n4. 4 LANOVACARTADELEIPZIG PRINCIPISDEBONAGOVERNANÇAURBANA POLITICA URBANA PEL BÉ COMÚ ENFOCAMENT INTEGRAT PARTICIPACIÓ I COCREACIÓ GOVERNANÇA MULTINIVELL POLITIQUES BASADES EN EL FET LOCAL LES3DIMENSIONSDELACIUTAT NIVELLSTERRITORIALSDELESCIUTATS BARRI AUTORITATS LOCALS (MUNICIPIS) ÀREA FUNCIONAL URBANA CIUTAT VERDA CIUTAT JUSTA CIUTAT PRODUCTIVA + Una transversal a totes elles: CIUTAT DIGITAL Per aconseguir-ho necessitem millorar la governança local, fer planificació estratègica i polítiques territorial i accelerant la transformació digital.\n5. Hem redescobert el barri, els valors de la proximitat i de la vida quotidiana.  Valorem més l’espai públic, com a lloc d’interacció social, manifestació política , joc i conflicte. És el que ens fa ciutadans.  Les polítiques urbanes han d’incidir en els paràmetres que milloren l’habitabilitat de les ciutats, com per exemple la renaturalització, i els equipaments que permeten el seu ús.  Incrementar l’accessibilitat més que la mobilitat. El primer mode de transport és anar a peu. La pandèmia és un tema de salut i desigualtats.  les nostres ciutats tenen unes desigualtats estructurals que necessiten polítiques integrals per abordar-les. Hem topat amb la ciutat digital, sense saber encara gestionar-la. La crisis ha suposat un test d’estres a la resiliència urbana i ha ensenyat les febleses i límits de la governança local 5 L’IMPACTEDELACOVIDENLESCIUTATSEUROPEES\n6. GRÀCIES! Eloi Juvillà Ballester juvillabe@diba.cat 6 GRÀCIES Foto: Oceanix\nBlanca Arellano, CPSV-UPC\nIsabela Velázquez, GEA21\nMarta Viada, Diputació de Barcelona\nNacho Guilera, Anthesis Lavola\nSonia Hernández, COAC\nCarlota Sáenz de Tejada, ISglobal.\nJordi Bosch, arquitecte


Diputació destina 360.000€ als serveis socials de la Costera i la Canal | L'Informador\nPublicat a 30 d'abril de 2014 el 9:00. Escrit per Juan Antonio Cloquell\nLa corporació provincial inverteix en total 3.700.000 euros a aquest programa que beneficiarà 505.000 veïns de la província\nDesprés dels convenis signats el passat 16 d’abril entre la Diputació i els ajuntaments de la província per al manteniment dels serveis socials generals, cada municipi va a percebre l’assignació econòmica que recull el seu acord.\nLa corporació provincial ha destinat en total 3.700.000 euros a aquest programa que beneficiarà 505.000 veïns de la província, que rebran les prestacions dels seus ajuntaments a través dels serveis socials del propi consistori, de l’agrupació a la qual pertany el seu municipi o de la mancomunitat en la qual estiga associat.\nEn el cas de la comarca Canal de Navarrés, es repartiran 127.800 euros entre Enguera, que rebrà un ajut de 51.000 euros i la Mancomunitat de la Canal de Navarrés, que percebrà 76.000 euros.\nEn el cas de La Costera, es repartiran 233.800 euros repartits entre els municipis de Genovés i Barxeta, 45.400 euros, cadascun;, l’Alcúdia de Crespins, 36.100 euros; Llosa de Ranes, 29.200 euros; Lloc Nou d’en Fenollet, 3.800 euros; la Mancomunitat Costera-Canal, 86.2200 euros, i Moixent, 32.800 euros.


Les Borges posa en marxa un nou espai per a empreses innovadores del municipi - Notícies de les Borges Blanques i les Garrigues - Ràdio Les Borges 107.1 FM\nLes Borges posa en marxa un nou espai per a empreses innovadores del municipi\nLes persones usuàries del Bussiness Innovation Center de les Borges poden llogar un espai al centre fins a un període de tres anys amb possibilitat de prorrogar-se\nPròximament, les Borges posarà en marxa un nou espai per a empreses, autònoms i entitats innovadores de la capital garriguenca, el Bussiness Innovation Center de les Borges Blanques. El divendres passat, l'alcaldessa del municipi, Núria Palau i el regidor de Promoció Econòmica, Jordi Ribalta, van fer l'entrega de la clau a la primera empresa que s'ubicarà a l'espai. Es tracta de Marc Guiu, un autònom que ofereix serveis d'enginyeria, gestió energètica, agricultura intel·ligent i consultoria.\nDe moment, i fins que no s'hi ubiquin altres empreses, el projecte de Guiu compartirà el centre amb La Borrassa, una entitat de l'Ajuntament de les Borges destinada a "formar a la gent en un àmbit local en les Tecnologies de la Informació i la Comunicació (TIC)". L'entitat, que abans estava ubicada a l'Oficina Jove de les Garrigues, es trasllada ara al Bussiness Innovation Center i oferirà un servei d'assessorament personalitzat a totes les persones que s'hi ubiquin.\nL'alcaldessa de les Borges, Núria Palau, ha posat en valor la importància de "posar totes les eines del consistori a disposició dels emprenedors i les emprenedores del municipi, de posar-los facilitats per al lloguer i la posada en marxa de projectes, ja que això ajudarà a fixar gent al nostre territori i a impulsar l'economia en un moment tan delicat com l'actual", va dir.\nL'entrega de claus a l'exterior del nou centre d'empreses innovadores de les Borges (foto: Aj. Borges).


Dolors Marta Inge: Roulade de maduixa i nata\nRoulade de maduixa i nata\n20 g de xocolata per guarnir\nBatre les clares d’ou a punt de neu. Muntar els rovells amb el sucre fins que blanquegi i afegir-hi les clares muntades i la farina barrejada amb la maizena .\nPreparar una plata d’anar al forn amb paper de forn. Escampar-hi damunt la massa i coure-ho durant 10 minuts a 180 grau al forn prèviament escalfat.\nPreparar un drap de cuina, escampar-hi a sobre sucre i avocar-hi el pa de pessic calent tret del forn, treure el paper i enrotllar-lo calent amb el mateix drap. Deixar-ho refredar enrotllat.\nTallar les maduixes a trossets reservant unes quantes senceres per guarnir. Muntar la nata amb una mica de sucre. Quan el pa de pessic estigui fred, desenrotllar-lo suaument i farcir-lo amb la nata i les maduixes. Tornar-ho enrotllar amb l’ajut del drap ensucrat. Cobrir-ho amb la resta de la nata, empolvorar amb la xocolata ratllada i guarnir amb les maduixes tallades per la meitat.\nPublicat per "Dolors Marta Inge" a 27.4.11


Dorsal 19: ¡¡¡Ooooh!!!\nUna de les característiques més reveladores de la vitalitat i salut d'un grup de persones és la seua capacitat d'admiració. Els corredors passem per fases en què la nostra capacitat d'admirar varia i normalment esta relacionada amb l'existència o no de corredors que realitzen grans marques.\nEn estos moments és fàcil que admirem als guanyadors olímpics o als posseïdors de les millors marques nacionals o mundials i que ens estiguem oblidant als corredors i corredores que setmana darrere de setmana estan guanyant les carreres en què participem.\nCuantes vegades ens hem esperat a l'entrega de trofeus i ens hem adonat de lo sols que ens trobem, la gran majoria de corredors acaben de córrer i se'n van sense saber quins han sigut els guanyadors.\nCal esforçar-se un poc pa admirar, i cal sentir l'alegria de fer-ho, als guanyadors de les nostres carreres que mereixen també eixa admiració així com a qualsevol corredor que aconseguisca algun èxit personal.\nEn l'entrega de premis del 10 K Nocturn del Grau de Gandia van pujar a arreplegar trofeus molts corredors que mereixen ser admirats no sols per guanyar si no per les marques que van realitzar, podíem admirar al guanyador, MUHAMMAD MOHATTANE i a la guanyadora FATIMA AYACHI, podíem admirar els registres que van realitzar 0:30:52 i 0:34:54, mereixia també admiració el segon classificat FELIX PONT CHAFER amb una marca de 0:30:58 i que va ser el nostre guanyador en la XXXI Volta a Peu a Pego.\nEn l'entrega de trofeus d'Ondara també es podia admirar a HORMA MOUNIR i a MARIA ISABEL FERRER CASTELL així com a molts més, cada un pot triar als que vullga, però hem d'esperar per a aplaudir i admirar als nostres guanyadors.\nNo és suficient veure els resultats en les pàgines Web, és necessari saber que eixos corredors existixen i que són de carn i oss.\nNormalment acudim a les carreres i anem al que anàvem, acabem i ens n'anem i és bo quedar-se algunes vegades per a veure els guanyadors, no es tracta d'aplaudir només d'una forma ingènua ni estar allí tenint una visió bovalicona del que esta succeint. Es tracta de fixar-nos un poc en els aspectes positius que tenen eixos corredors, no sols els guanyadors absoluts si no també els de la nostra categoria.\nQuan els mirem amb deteniment veiem que són persones que treballen i fan verdaders esforços per a poder entrenar, corren abans de l'alba o ja ben entrada la nit i els admirem per ser capaços de fer a pesar de tot unes bones marques, però al poc de temps nos en adonem que tot el que ens ha agradat d'ells i pel que els admirem, és molt paregut al que fem nosaltres i que no li donem importància.\nÉs important també que tinguem la nostra autoestima.\nEnorgullir-se no és l'objectiu, clar està, de l'autoestima. Però ser agraïts de com som en els nostres entrenaments i en les nostres carreres, això si.\nQui s'alegra dels seus entrenaments i de les seues carreres, la carrera a peu acabara somrient-li.\nLa felicitat no està a disfrutar només quan realitzem bones marques, sinó en una bona disposició d'ànim quan eixim a córrer.\nFOLQUES LORENTE, MAXIMO.- 0:36:49.\nSISCAR BAY, CARLOS.- 0:37:59.\nMIRA SENDRA, MANOLO.- 0:41:37.\nVIDAL BAÑULS, CARMELO.- 0:41:57.\nSISCAR PASTOR, CARLOS.- 0:42:17.\nVICÉNS PASTOR, FERNANDO.- 0:42:30.\nPONS SORIANO, ALBERTO JOSE.- 0:42:46.\nSENDRA FRANQUEZA, VICENT.- 0:42:46.\nBORDES, PAU.- 0:44:05.\nBAÑULS ORTOLA, CARLOS.- 0:44:39.\nGARRIGÓS PINA, PEDRO.- 0:44:56.\nTAMARIT SERESOLA, RAUL.- 0:45:04.\nOLTRA BAÑULS, JOAN.- 0:45:08.\nWOODALL, TONY.- 0:45:45.\nARBONA ESCRIVA, JUAN JOSE.- 0:46:35.\nNAVARRO MARTINEZ, TINO.- 0:47:53.\nLLIDO LLORET, CRISTIAN.- 0:47:53.\nFRAU FERRER, JUAN FRANCISCO.-0:47:54.\nPEREZ SENDRA, JUAN.- 0:48:26.\nFOLQUES LORENTE, J. ANTONIO.- 0:49:12.\nPONS PUCHOL, PEP.- 0:49:16.\nCERESOLA PIERA, FRANCISCO.- 0:49:36.\nLLORET SENDRA, FERNANDO.- 0:49:38.\nGINER MOMPARLER, ARMANDO.- 0:50:05.\nALEMANY SENDRA, RAMON.- 0:53:40.\nPERELLÓ GUARDIOLA, HECTOR.- 0:55:46.\nSENDRA GISBERT, CARLOS.- 1:04:53.\nBOLTA NAYA, JUAN BAUTISTA.- 1:05:45.\nNAVARRO AGUD, TANIA.- 1:05:45.\nCARMEN SALA FERRER.- 0:39:10.\nBAUTISTA PIERA FERRER.- 0:43:14.\nJOSE BOIX FERRI.- 0:43:20.\nPAS. SENDRA FRANQUEZA.-0:43:55.\nVICENT SALA GONZALEZ.- 0:44:04.\nFREDERIC SERVER COSTA.- 0:44:18.\nADELO RUIZ MORENO.- 0:46:54.\nPublicado por Dorsal XIX en 19:23:00


A Espanya, en el moment d’escriure aquesta columna i des que va començar el 2019, han mort 26 dones assassinades\nActualitzada 24/06/2019 a les 21:06\nEn el moment d’escriure aquesta columna, a Espanya des que va començar el 2019 han mort 26 dones, víctimes de la violència de gènere, una de les lacres de la societat actual. D’aquestes dones mortes, tan sols un onze per cent havien denunciat amb anterioritat el seu agressor, una estadística que deixa molt clar que les persones que sofreixen aquesta violència viuen en un estat permanent de por: por a la violència física i psíquica que exerceix l’agressor, por a l’agressor i por de denunciar, encara que vist el terrible desenllaç en la majoria de casos seria millor fer ho quan abans millor.\nL’últim cas conegut, el de Mónica Borràs a Terrassa, enterrada en els seu propi pis, demostra que sovint, tot i les sospites de la policia, resulta difícil arribar a descobrir l’assassí. Sempre s’ha dit que en la majoria de desaparicions, el principal sospitós és la parella o exparella de la persona desapareguda, tal com va passar en el cas de Mónica Borràs. Un any després, la policia ha localitzat gràcies a poder entrar al pis i a un georadar, el cadàver de la víctima al soterrani de la casa. En primer lloc, cal felicitar qui ha portat la investigació, no ho dubtin, però també sembla increïble que s’hagi tardat tan de temps a poder accedir al pis i fer un escorcoll com el que ha permès trobar el cos. No haurien d’agilitzar-se els mecanismes judicials en casos com els de les desaparicions, o assassinats sense resoldre, per petita que sigui uns sospita?\nPerò retornant a l’inici d’aquest escrit, resulta xocant que hi hagi persones que no acceptin el concepte de violència de gènere. Fa molts anys, segles sencers que estem en una dinàmica masclista, arrelada en el més profund de la societat que està costant d’eradicar, però contra la qual s’han fet molts progressos. La violència de gènere segueix present en la nostra societat, i convé combatre-la sense cap tipus d’ambigüitat. Almenys, ara és visible i denunciable (la de persones que l’han patit durant anys interminables!) i es pot combatre.\nI no es tracta sols de les persones implicades en la violència; també és responsabilitat de terceres persones. Resulta difícil intervenir en una discussió verbal acalorada on es menysprea la dona? però, quin és el límit? Si sents el teu veí insultar vehement la seva dona, has d’empassar-t’ho? I si comences a sentir cops? T’ho pensaràs dues vegades?\nA Andorra existeix el Servei d’Atenció a les Víctimes de la Violència de Gènere (SAVVG) i disposen del telèfon 181, atès pel mateix Servei en les hores de feina, però disponible les 24 per qualsevol tipus de violència.\nA Espanya, el 116, i a França, el 3919\nA Andorra, també es pot trucar a la Policia, al telèfon 110.\n#1 Lobby feminista\nEstic en contra la violència en totes les seves formes, inclosa la violència de la legislació contra els homes.


«El Girona té el pressupost i nosaltres tenim d'altres coses» - Diari de Girona\n«El Girona té el pressupost i nosaltres tenim d'altres coses»\nPacheta trasllada el favoritisme però assegura que «intentarem ser millors» per pujar a Primera Considera Stuani un jugador «superlatiu» i subratlla la «solidesa» des de l'arribada de Francisco\ncarles rosell 20.08.2020 | 00:33\n«El Girona té el pressupost i nosaltres tenim d'altres coses» Diari de Girona\nSi el Girona ho té a tocar, tres quarts del mateix li passa a l'Elx, que es troba a només dos partits de tornar a la Primera.\nEl seu entrenador, Pacheta, parlava ahir del partit d'avui i també de l'eliminatòria, cedint al favoritisme al seu rival però deixant clar en tot moment que els seus jugadors tenen opcions, i no pas poques, de pujar.\n«Estem feliços. Havia somiat a omplir el camp i ho hauríem aconseguit. Arribem il·lusionats i emocionats per jugar, sempre concentrats i atents. Hem aconseguit aquesta final després d'haver arrancat amb una derrota amb el Fuenlabrada. Estem amb la fe de poder pujar».\n«Si parlem de pressupost el Girona és el favorit. Però a les finals, ells poden tenir això i nosaltres d'altres coses. Intentarem ser millors. El Girona ha guanyat solidesa amb Francisco. Volem minimitzar-ho i treure les nostres virtuts. És a dos partits i estem aquí per alguna cosa».\n«La seva mitjana és de gairebé un gol per partit. És un jugador superlatiu. Mai ens hem plantejat un sistema per un jugador malgrat que ens hem enfrontat a nous molt interessants com Darwin o Luis Suárez. Stuani està al top 3. No farem res especial, però estarem pendents de les seves rematades, com de les de Borja, Samu Sáiz, Jairo, Aday, Álex Gallar... Qualsevol que jugui és bo. Només estarem molt atents de les seves característiques i remats. A partir d'allà, el que intentarem fer és explotar totes les nostres virtuts».\n«Les estadístiques són les que són, però serveixen de ben poc. No es poden modificar. Hem guanyat els dos partits i això farà que ells estiguin més activats, com nosaltres amb el Saragossa. Això és compromís. Seguirem empenyent per estar concentrats i fer el nostre partit. Parlem de la final d'un play-off i el diumenge s'acaba tot. O el dilluns, si hi ha pròrroga. És una final? La del diumenge sí. És una ruleta».\n«No som capaços de canviar en excés el plantejament. Afrontem cada situació per guanyar-la. No puc plantejar un partit pel 0-0. Tota l'estratègia que fem servir sempre és per guanyar, mai per empatar. No sé fer-ho de cap altra manera. Del camp ha sigut de l'única cosa que m'he queixat en aquests dos anys i mig. Va ser el dia del Fuenlabrada, a la primera jornada, i em van dir que buscava excuses. Si entreno amb conductors de la pilota i no puc fer-ho, tinc dificultats. Ara no està bé, però això és del que estic mentalitzant al meu jugador a l'essència del joc. Només que guanyar el Girona per aconseguir un objectiu inimaginable».\nsorpreses a l'onze\n«Hem fet tants canvis aquesta temporada que poques sorpreses podem donar ja. Clar que intentarem alguna cosa. Hi ha molta tecnologia i informació. Francisco ha fet que el Girona sigui més sòlid, encaixi menys i sigui més dur».\n«És la referència, el far del vestidor. Els jugadors també han pres decisions i Nino ha sigut clau».\nprecedents Cap victòria a Elx en tretze partits i només tres gols a favor. Girona FC


Ryanair i sindicats no arriben a cap acord per la vaga del 28 de setembre\nEls sindicats i la direcció de Ryanair no s'han posat d'acord sobre els serveis mínims que caldrà oferir durant la vaga del 28 de setembre i haurà de ser el Ministeri de Foment qui els determini. Segons els representants dels treballadors, la direcció de la companyia aèria "pretén imposar" uns serveis mínims del 100% malgrat que en l'última vaga "amb prou feines van garantir un de cada quatre vols insulars". Els sindicats USO i SITCPLA confien, en aquest sentit, que el Ministeri de Foment "respecti" el dret a la vaga dels treballadors, i subratllen que, en tot cas, respectaran a bord els serveis a persones amb necessitats especials.\nEl responsable de Vol d'USO Sector Aeri, Ernesto Iglesias, ha recordat a Foment, després de la reunió fallida amb la direcció de Ryanair, que els treballadors amb base a Espanya "són l'única de les dues parts que ha demostrat que es vol cenyir a la legislació espanyola". També ha incidit en el fet que Ryanair va "vulnerar" els serveis mínims de l'última vaga perquè va cancel·lar "de manera unilateral" centenars de vols. És una demostració, a parer dels sindicats, que en realitat aquests vols no eren "necessaris".\nLa proposta de serveis mínims dels sindicats és operar el 24% dels vols peninsulars amb alternativa per terra inferior a cinc hores; el 24,5% dels vols península-illes; el 100% dels serveis interilles, i cap vol internacional.\nVagues Ryanair convoca vaga el 28 de setembre a Espanya, Bèlgica, Itàlia i Holanda El Nacional / ACN


Jornada d’eleccions generals a Itàlia\nEl partit de l’inhabilitat Berlusconi podria recuperar el poder\nEl primer ministre italià, Matteo Renzi, ja ha votat. //EFE/EPA/MIKE PALAZZOTTO\nActualitzada el 04-03-2018 10:07\nItàlia afronta avui un escenari polític de vertigen. Els ciutadans ja han començat a votar en unes eleccions generals que poden retornar el poder al partit de Silvio Berlusconi (tot i que no pot ser primer ministre, perquè està inhabilitat). L’altra opció és donar-lo als anticapitalistes del Moviment 5 Estrelles. Segons les enquestes, cap partit aconseguirà majoria. Els resultats són força incerts per la nova llei electoral.\nEls punts electorals han obert a les set a tot el país. Un total de 46 milions d’italians estan cridats a les urnes i podran votar fins les 11 de la nit. Serà llavors quan començaran a sortir els primers sorndejos, però fins la matinada no es podrà començar a saber com queda el Parlament.\nTot apunta a que cap dels partits que s’hi presenten podrà aconseguir una majoria. Els que estan millor situats en solitari son els populistes del Moviment 5 Estrelles que prometen acabar amb els privilegis dels polítics i una renda de ciutadania molt difícil d’aconseguir. Contra ells competeix la coalició de dretes de l’incombustible Berlusconi, qui ahir va passar-se el dia de reflexió amb un bany de masses pels carrers de Nàpols.\nÉs el sud qui decidirà el futur del país mentre molts col·legis del nord semblen decantar-se per la Lliga de Matteo Salvini. Itàlia avui es debat entre una gran coalició que de moment tothom rebutja i la incertesa d’haver de tornar a les urnes. Qui segurament en sortirà més mal parat és l’exprimer ministre Matteo Renzi, per al qual aquestes eleccions suposen un segon referèndum personal.


L'equip de la 3D Factory Incubator, liderada pel Consorci de la Zona Franca de Barcelona (CZFB) i la Fundació Leitat, ha rebut més de 1.000 missatges amb peticions de peces impreses en 3D, propostes de col·laboració i consultes per ajudar a al sector sanitari.\nTotes les propostes rebudes s'analitzaran i es seleccionaran aquelles que puguin dur-se a terme en els laboratoris de la incubadora, sota la supervisió i l'assessorament de l'equip tècnic de la 3D Factory Incubator, ha informat el CZFB en un comunicat aquest dimarts.\nPere Navarro anuncia una "gran inversió" en economia industrial 4.0.\nLa 3D Factory Incubator està implicada en diversos projectes impresos en 3D per ajudar als serveis sanitaris i facilitar l'accés a equips de respiració assistida a pacients afectats pel coronavirus, com el respirador Leitat 1 i el bifurcador Multivent per multiplicar l'accés als equips de ventilació assistida.\nRESPIRADOR LEITAT 1\nLeitat1 és un respirador de campanya realitzat amb peces impreses en 3D i autoritzat per l'Agència Espanyola del Medicament per a un assaig clínic, i l'equip dóna suport vital a les persones amb insuficiència respiratòria proporcionant ventilació controlada per uns sensors volumètrics, de pressió i amb alarmes d'oxigen.\nEstà format per peces 3D amb la tecnologia d'HP Multi Jet Fusion, i ha estat dissenyat per l'enginyer sènior de Leitat Magí Galindo i validat mèdicament pel doctor Lluís Blanch, director d'Innovació de l'Hospital Parc Taulí de Sabadell (Barcelona).\nEstà pensat per a ser industrialment escalable, de manera que es pugui arribar a una producció diària de 50 unitats, a un cost 10 vegades inferior al d'un respirador convencional.\nEntre els hospitals que han començat a rebre les primeres unitats d'aquest respirador figuren l'Hospital Parc Taulí de Sabadell (Barcelona), el Consorci Sanitari de Terrassa (Barcelona), l'Hospital Vall d'Hebron de Barcelona i l'Hospital de la Mar de Barcelona.\nTambé està present en hospitals comarcals com l'Hospital de Granollers (Barcelona), l'Hospital de la Vall d'Aran (Lleida), l'Hospital d'Olot (Girona), l'Hospital de Campdevànol (Girona), l'Hospital comarcal de Sant Bernabé a Berga (Barcelona), la Fundació Hospital de la Seu d'Urgell i l'Hospital de Pallars (Lleida), i en propers dies se sumaran l'Hospital de Reus (Tarragona) i l'Hospital Santa Tecla de Tarragona i els hospitals comarcals de les Terres de l'Ebre.\nPer la seva banda, el bifurcador Multivent permet donar accessibilitat a més d'un pacient afectat per coronavirus amb un únic respirador, de manera que aquesta peça, impresa en poliamida 12 (PA12) amb la tecnologia Multi Jet Fusion (MJF) d'HP, permetrà utilitzar un únic equip de respiració assistida en múltiples pacients, amb els mateixos requeriments ventilatoris, de forma simultània.\nLa producció d'aquestes peces s'ha dut a terme per un grup d'organitzacions que de manera voluntària han ofert les seves instal·lacions i capacitat de producció: 3D Factory Incubator, 3DSix, Avinent-Corus, Barel, Eurecat, Fundació CIM-UPC, Hipra, HP , Ineo, pantur i Prometal3D.\nLes UCI de l'Hospital de la Vall d'Hebron i de Consorci Sanitari de Terrassa formen part del grup de treball per a la seva efectiva protocol·lització i implementació.


Sobiranes dels nostres cossos i de les nostres vides\n29 octubre 2020 17:39\nPatrícia Font | 08 març 2019\nDes de Més per Menorca tenim clar que el futur serà feminista, o no serà. Perquè les dones som la meitat de la població i si les dones aturam, atura el món. Perquè feminisme és igualtat i situa la vida en el centre de tot: és transversal i afecta a totes les estructures socials. Perquè posar la vida al centre és qüestió de sobirania. Volem un futur que fugi de la foscor de la no existència d’alternativa. Existeix, el tenim a mà, i l’eina és el feminisme. Volem ser sobiranes dels nostres cossos i de les nostres vides.\nDavant la deriva autoritària, conservadora i racista, es fa més necessari que mai noves propostes d’emancipació social. Es tracta de posicionar-nos en torn els límits de la vida digna, de la vulnerabilitat pròpia i de millorar la dignitat col·lectiva.\nHem de visibilitzar l’invisible, perquè si no és visible, no existeix. La sobirania és un procés individual i col·lectiu, perquè la vida només és possible en relació i per tant, s’arrela al territori. És també un procés radical de democratització política, on les persones passen a ser subjectes polítics i protagonistes del canvi.\nHem passat d’entendre i exercir el feminisme com una ideologia a convertir-lo en un projecte polític per construir alternatives reals de vida. Volem un feminisme amb incidència política i econòmica, amb capacitat de transformació social.\nSeguirem posant la vida de les persones al bell mig, perquè la sostenibilitat de la vida és clau per poder garantir les condicions de vida digna -alimentació, habitatge, educació, salut,…- en un planeta parcialment esgotat i en un procés de canvi climàtic irreversible.


Les investigacions al voltant de l'insomni han arribat a moltes conclusions interessants. Una d'elles fa referència a la millor manera de relaxar-se. El mercat està saturat de tota mena de propostes per calmar l'estrès: acupuntura, musicoteràpia, fitoteràpia, reflexoteràpia podal, shiatsu, tai-txi i un llarg etcètera. Segons els esmentats estudis, cadascú té la seva manera d'afrontar l'ansietat, d'acord amb la seva personalitat. Val a dir que no hi ha normes preestablertes: mentre que a una persona la pot relaxar pintar un quadre, una altra es pot sentir la mar de bé estirada a la platja, prenent el sol, sense fer res. Fins i tot he sentit a dir a alguns pacients que certes "teràpies de relaxació" els enerven a més no poder. Així doncs, la relaxació hauria de ser com un vestit fet a mida de cadascú. Per calmar-nos de debò, hauríem de ser com sastres o modistes de nosaltres mateixos i confeccionar-nos el nostre propi vestit, fet a mida. Jo ja tinc el meu. En teniu un, vosaltres?


CARTA DE ROMEVA, MAS I JUNQUERAS A TOTS ELS PENSIONISTES | GENT GRAN PER LA INDEPENDÈNCIA\n← És la nostra Història, Videoclip de Teràpia de Shock\nAntoni Castells i Màrius Serra parlen de pensions →\nPublicat el 23 de setembre de 2015 per Gent Gran per la Independència\n1. El sistema actual de pensions és un sistema de repartiment. Són els cotitzadors actuals els que paguen les pensions del moment. A Catalunya hi ha més persones treballant que a la resta de l’Estat i les cotitzacions que paguen són superiors a les de la resta de l’Estat, perquè aquí els salaris són més alts. Hi ha, per tant, més ingressos que a la resta d’Espanya per a cada pensionista que ha de cobrar la seva pensió.\n2. El PP i el PSOE fan servir l’argument que els darrers anys hi ha hagut dèficit a Catalunya en el sistema de Seguretat Social. És a dir s’han pagat més prestacions que no pas ingressos per cotitzacions. Si bé això és cert, el que no diuen és que aquest dèficit representa els darrers anys entre un 5 i un 10% del dèficit total espanyol. És a dir, Catalunya, amb el 16% de la població espanyola i el 20% del seu PIB, representa en època de crisi només entre un 5 i un 10% del dèficit total del sistema de pensions espanyol.\n3. Analitzar durant un període curt, o fins i tot durant només un any, el saldo del sistema de la Seguretat Social és fer trampa. Cal mirar sèries llargues per tenir una visió àmplia. No fer-ho seria com voler jutjar la vida d’una persona pel que va fer o viure durant un any de la seva vida. Oi que fer-ho així seria trampós? Aquesta és l’anàlisi que ens volen fer creure el bloc del NO. Si analitzem els darrers 17 anys de què disposem dades veurem que el saldo total del sistema de Seguretat Social a Catalunya és positiu i a Espanya és negatiu. A Catalunya hi ha un superàvit de 24.124 milions d’euros, mentre que a Espanya hi ha un saldo negatiu de 82.702 milions d’euros.


La Generalitat adjudica la redacció del projecte de la passarel·la sobre el barranc d'Aiguadoliva | comarquesnord\nLa Generalitat adjudica la redacció del projecte de la passarel·la sobre el barranc d’Aiguadoliva\nComplementarà el projecte de la Via Litoral\n10/01/2022 Gent & Vida\nLa Conselleria de Política Territorial, Obres Públiques i Mobilitat ha adjudicat la redacció del projecte de construcció de la passarel·la sobre el barranc d’Aiguadoliva entre els termes de Benicarló i Vinaròs. «Una magnífica notícia —en paraules de l’alcaldessa de Benicarló, Xaro Miralles— que era una reivindicació dels dos municipis i que millorarà notablement la comunicació entre les dos ciutats».\nXaro Miralles també ha destacat que «la passarel·la complementarà a la perfecció els projectes de Via Litoral que estem redactant a Benicarló i a Vinaròs i que, en el cas de Benicarló, establirà un recorregut ecològic de caràcter paisatgístic i cultural entre el barranc d’Aiguadoliva i la rambla de Cervera que potenciarà l’ús i el gaudi per part de la ciutadania d’aquesta important zona verda».\nPer la seua banda, el conseller de Política Territorial, Arcadi España, ha assenyalat que «amb aquesta adjudicació es dóna un important impuls a un projecte que salvarà una barrera natural històrica entre els dos municipis» i ha destacat la inversió prevista de 900.000 euros per a dur a terme aquesta obra que «propiciarà la mobilitat sostenible».\nAixí mateix, el conseller ha explicat que «el projecte s’enquadra dins del Pla d’Actuacions a la costa i gaudi de la ribera del mar (PACMAR), per tal de preservar i posar en valor l’espai litoral des del punt de vista de la conservació activa promoguda per l’Estratègia Territorial Europea».\nL’alcalde de Vinaròs, Guillem Alsina, s’ha mostrat satisfet per aquesta adjudicació i ha explicat que “és una mostra més del compromís de la Generalitat amb el nostre territori, que per fi atendrà una reivindicació històrica per part dels veïns de Vinaròs i Benicarló”. Així mateix, Alsina comentava que s’ha aprofitat per traslladar a la Generalitat la necessitat de construir també una passarel·la a Sòl de Riu per a connectar la Comunitat Valenciana amb Catalunya, que també ajude a posar en valor aquest espai natural del municipi.\nLa passarel·la projectada tindrà 60 metres de llum i 3 metres d’amplada i unirà l’avinguda de Francisco Baila Tosca de Vinaròs amb el camí que pertany a la partida d’Aiguadoliva de Benicarló.\nEn la modalitat de pinxo d’autor i en cuina tradicional respectivament\nLa lluita contra la malaltia de Perthes il·lumina de verd l’Ajuntament de Benassal\nAquesta malaltia rara que cada any afecta a 1,5 de cada 10.000 xiquets\nGent & Vida 17/01/2022\nPresentarà la marca gastronòmica i el Pla Director de Turisme Gastronòmic


Donació a bancs d'aliments | Nestlé\nDonacions a bancs d'aliments\nA més de l'esforç per incloure en el mercat productes saborosos i nutricionalment equilibrats, Nestlé és responsable socialment i està compromesa per la seva capacitat de crear valor compartit, tant amb els que poden comprar els nostres productes com amb els que no poden fer-ho. Per això, a Nestlé tenim una política establerta per a la donació regular de productes als grups més desfavorits a través dels bancs d'aliments, organitzacions sense ànim de lucre de les quals l'objectiu és l'obtenció i distribució d'aliments a centres assistencials que s'ocupen de la manutenció de persones necessitades.\nLa donació d'aliments Nestlé és una activitat iniciada fa més de 30 anys per la qual, el 2005, Nestlé va rebre l'Espiga d'Or, un guardó instituït per la Federació Española de Bancs d' Alimentos (FESBAL) per distingir a aquelles empreses la col·laboració de les quals ha estat més valorada pel conjunt de bancs d'aliments d'Espanya.\nNestlé creu que aquest tipus d'accions, realitzades de manera continuada, han de contribuir a que ens responsabilitzem de la creació d'un món en què totes les persones, sense excepció, tinguin coberta aquesta necessitat bàsica.\nNestlé Espanya col·labora amb Creu Roja des de 1963, a fi que aquesta pugui desenvolupar les seves tasques de caràcter social i humanitari. En els últims anys, ha patrocinat la campanya anual de captació i promoció de voluntaris que col·laboren a pal·liar les mancances dels col·lectius més vulnerables.\nPer aquest motiu, el febrer de 2010, Creu Roja, a través de la seva delegació a Catalunya, va fer entrega d'un diploma a Nestlé pel seu compromís continuat amb aquesta institució. El lliurament es va realitzar durant la cerimònia commemorativa del 150 aniversari del Moviment Internacional de la Creu Roja i la Mitja Lluna Roja.\nQuina és la resposta de Nestlé a la pandèmia del COVID-19?